OROKIETAKO MEDIATEKA: December 2016\nRoald Dahl duela 100 urte jaio zen\nGure miresmena adieraziz urtea amaituko dugu berriz ere, irudikapenez betetako Roald Dahl-en aipamena eginez.\n1916an Irailaren 13an jaio zen Roald Dahl. Gaur egun, britaniar idazle liluragarria maitatutenen eta gehien irakurritako idazleen artean dago. Oraindik ere bere irudimenak txundituta lagatzen gaitu. Ondo bukatu urtea!!!\n"Cuentos en verso para niños perversos" liburutik hartua\nEtiquetas: Idazleak , ikusentzunezkoak.\nEta ea egiten diogun txokotxoren bat denbora ezean alboan utzitako liburuari... Ondo pasa!\nPublicado por Orokieta en 11:37 iruzkinik ez :\nOLENTZERO ETA MARI DOMINGI GUREKIN\nGaur goizean etorri zaizkigu lana utzita dotore asko eskolara bixitan, urtero legez. Baita guk kantatu ere poz handiz. Adiskideok, ikus ahal duzue holako aurpegi zoriontsurik? Kax kax atarian ditugula oporrak!\nAukera franko eskaintzen zaizkigu oporretarako ere:\nXXVIII Jaiotza eta IV Olentzero eramangarrien lehiaketa.\nErakusketa eta lehiaketa.\nAbenduak 22, Osteguna 17:00 - 20:00\nAbenduak 23, Ostirala 20:00\n"Imanol Urbieta Musika Eskola"ko ikasleen Gabonetako kontzertua\nAbenduak 23, Ostirala 17:00\nLekua: Santa Maria la Real parrokia\n"Reloj mágico" DESTVO-ren eskutik.\nSarrerak salgai Turismo Bulegoan. (2€)\nAbenduak 23, Ostirala 19:00 eta\nZarautz Abesbatzaren Gabonetako kontzertu berezia\nZarautz Abesbatza, Txinpirin & Zarautz-Txikiren eskutik\nLekua: Frantziskotarren eliza\nZarauzko Musika Banda Eguberri Kontzertua\n"LA BOHEME" operaren proiekzioa\nABENDUAK 28, ASTEAZKENA, 20:00, MODELO ARETOA\nSarrera: 8 euro (19:00 etatik aurrera txarteldegian egunean bertan)\n"EUSKAL BALEZALEEN TRINKANTZA"\nABENDUAK 29, 19:00\nSarrera libre eserlekuak bete arte\n1615ean hiru euskal baleontzi iritsi ziren Islandiako kostaldera. Zoritxarrez, itzultzekotan zeudela,ontziak hondoratu ziren eta eskifaia Islandian geratu zen. Han laster hasi ziren tentsioak bertako\nbiztanleekin. 400 urte geroago, bi arkeologo euskaldunek Islandiara itzultzea erabaki zuten\nbaleontzi haien eta zendutako eskifaiaren arrastoari jarraitzeko\nZIRIKA ZIRKUS: KONPOSTEROAK\nurtarrilak 2, astelehena, 12:00\nsarrera doan (sanz enea kultur etxean jaso behar da)\nOrain arte, 3. ziklokoen ekintzak aipatu ditugu: Lekarozen egindako egonaldia eta amerikar hiztunekin egin dituzten saioak talde elkarreragileetan.\nOraingoan, berriz, 2. zikloko ikasleen artean tailerretan egindako antzerkia dakarzuegu. Ikasturte guztian zehar langintza desberdinak ezagutuz, ostiralero egiten dituzte tailerrak, 3. eta 4. mailakoak nahastuz, : josketa, baratza, dantza, pintura, papiroflexia eta... beste hainbaten artean: Antzerkia ingelesez! Bi kolpe harri batez!\nGaurkoan horren erakusgarri,The enormous turnip (Arbi erraldoia) dakargu, Josune irakaslearen laguntzaz.\nPublicado por Orokieta en 11:39 iruzkinik ez :\nEtiquetas: ekintzak , ikusentzunezkoak.\nLiburutegia hornitzen jarraitzen dugu, adin eta mota guztietako liburu ederrekin:\nPublicado por Orokieta en 10:38 iruzkinik ez :\nDagoeneko, kalean da Behinola aldizkariaren 34. zenbakia. Hausnarketarako bide emango duten orriz beterik.\nAbendua. 2016. 34. alea\nAle hau gai mingots baten inguruko gogoetarekin datorkigu, 2016an jakin baitugu EAEko sare publikoan lan egiten duten eskola-liburuzainak geroz eta gutxiago izango direla, Eusko Jaurlaritzak ACEX programa etetea erabaki baitu. Duela 20 urte sortu zen programa horrek bideratu zuen sare publikoko ikastetxe gehienetan eskola liburutegiak martxan jartzea, eskola orduetatik kanpoko zerbitzu gisa eta horretaz arduratuko zen profesional batekin. Baina urteurrenarekin batera jakin dugu programa bertan behera geratuko dela, eta, dagoeneko, erretiroa hartu duten eskola-liburuzainen lanpostuak desagertzen hasiak dira....\nGaltzagorri Elkartea ya ha publicado el número 34 de la revista de literatura infantil y juvenil Behinola.\nLa asociación que tan eficazmente dirige nuestro compañero Iñaki Markotegi (CEIP ITXAURRONDO IKASTOLA HLHI), sensible a la crisis creada en las Bibliotecas Escolares del Euskadi por la decisión del Departamento de Educación de terminar con el Programa ACEX, aborda en esta entrega este asunto bajo el título '"Eskola-Liburutegiak, Zertarako?"\nEtiquetas: aldizkariak , Artikuluak\nEta eskolan neguarekin batera Olentzero eta Mari Domingi, Gabonak gainean ditugula anuntziatzen!\nGABONETAKO EGITARAUA - 2016\n· 9:45ean HHko patioan HHko denak (2urtekoak ezik) eta 1.ziklokoak abestera aterako dira.\n· Ondoren kaleetan zehar, Alaken, Horra Mari Domingi, Kaxkax atarian, Olentzero, Gabonak gabonak, Hator hator, eta amaitzeko Oleka abesten dugun Olentzero martxosoa.\n- LH 1-2, Aritzbataldeko bi plaza, Zelai Ondo, Eroski\n- LH 3-4, Herrira, Azken Portu, Eroski\n- LH 5, Herrira eta Zaharren egoitza\n- LH6, Herrira eta Eguneko zentroa\nOLENTZERO- M.DOMINGIREN BISITA ere ostiralean izango dugu.\nEuria egingo balu HHko ordutegia eta kokapena mantentzen da eta LHn frontoian elkartuko ginateke 10:15etan.\nNegua iritsi da\nNegua, atzo, abenduaren 21ean hasi eta martxoaren 21ean bukatuko da.\nTRANSLAZIOA ETA URTAROAK: Lurraren translazioa eta gure ipar-hemisferiorako urtaroak noiz hasten diren (ekinozio eta solztizioak) ikus dezakegu irudian.\nUdazkenean hostoak jausi zitzaizkien zuhaitzei, ez zaie berririk irtengo beroa egin arte.\n¨ Neguan egunak oso motzak dira eta gauak oso luzeak.\n¨ Eguzkiak oso gutxi berotzen du eta horregatik hotz gehiago egiten du.\nAnimo, jaiak ere badatoz eta!\nPublicado por Orokieta en 09:49 iruzkinik ez :\nBilboko Arte Liburu Azoka ibiltaria da BALA.\nOrain la urte antolatu zuen BALA Bilboko Arte Liburu Azoka estreinakoz Banizu Nizuke argitaletxeak.\nEzohiko edizio proposamenak biltzen dituzte, hala nola argazki-liburuak, liburu grafikoak, autoedizioak eta fantzineak. Aurten, abenduaren 16tik 18ra egingo dute, Bilboko Bailen kaleko 27. zenbakian.\nAzokaz beraz gainera, bestelako hitzorduak ere izaten dira BALAn: tailerrak, liburu-aurkezpenak, mahai-inguruak...\nHona hemen iazko edizioaren lagin bi:\nEtiquetas: ekintzak , ikusentzunezkoak. , ipuinak\nUrteroko zitara etorri zaigu Maite, Maite Franko, gure ipuin kontalaria, .\nUdala medio, BERDINOLA (1. eta 2, mailetan) eta BABESOLA (3.mailarako) programak sustatuz, ipuinen bidez parekidetasuna eta kulturartekotasuna 1. zikloaneta jarrera osasungarriak lantzeko 3. mailan, modu polit eta alaian egiten digu bixita urtean bitan 12 gela hauetan. Hemen espero zaitugu datorren urtean ere!\nPirritx, Porrotx eta Marimotots pailazoek, Manolo Urbieta omenezko "Haizearen herrira" diska sortu dute. Bertan azaltzen diren ipuintxoak Uxue Alberdirenak dira, eta Inaxio Tolosak, Orokietan 6. mailako antzerki irakasle lanetan aritzen denak, Manoloren ahotsa egin du. Ainere Tolosak, berriz, gure musikako irakaslea hainbat geletan, Lorerenak.\nPailazoek 'Tipi-tapa, Korrika!' eta 'Haizearen herrira' lan berrien aurkezpen ekitaldia,…\nDiskan, Manolo Urbietaren kantak jaso dituzte. Zaharrak batzuk eta inoiz argitaratutakoak ere. Aitona-amonen eta haurren arteko harremana sustatzen duten abestiak dira, borondate horrekin sortuak. Urbieta eredu izan dutela adierazi zuten sudurgorriek, duela 25 urte argitara eman zuten lehen diskoan haren abesti batzuk jaso zituztela gogora ekarriz.\nDiskoko sarrera Andoni Egañak idatzi du eta Zarautz Txiki abesbatzeko haurrek ere parte hartu dute, Jaione Eskudero eta Antxon Sarasuaren ardurapean.\nPublicado por Orokieta en 22:13 iruzkinik ez :\n5. mailako laguntzaile hauei esker, eskolako kaxan galduta zeuden arropa guztiak antolatu ditugu. Pasa mesedez eskolatik, gaur edota astelehenean zerbait galdu bazaizue, ea hor dagoen begiratzera.\nGracias a la ayuda de estas-os colaboradoras-es de 5º, hemos organizado la ropa acumulada en la caja naranja. Pasad por la escuela hoy o el lunes si se os ha perdido algo.\nEskerrik asko families!\nHaurrekin heriotzaz hitzegiten\nDatorren astelehenean Haur Hezkuntzako eraikinean heriotzaren gaiaren trataerari buruzko hitzaldia izango da:\nUrtero legez, BEGEL , Gipuzkoako Eskola Liburutegiko blogetik, Gabonetarako irakur gida proposatzen digute:\nNola jakin zein diren jostailu egokienak? Hautaketa onena egiten laguntzeko, Udaleko Parekidetasun sailak eta Prebentzio Zerbitzuak elkar lanean, aukeraketa zuzena bideratzeko liburuxka hau sortu dute.\nBertan, jolas hezigarri, dibertigarri eta gustukoen izango dituztenak aukeratzeko pausuak zehazten dira. Hemen kontuan hartzeko ezaugarri batzuk:\ntalde lanak bultzatzen dutenak, denbora luzez interesgarri izango direnak, genero banaketarik egiten ez dutenak eta irudimena bultzatzen dutenak .\nLiburuxka HH eta LHko Zarauzko ikastetxeetan banatuko da.\nPublicado por Orokieta en 09:40 iruzkinik ez :\nUrtero moduan argitaratu dute Euskarazko Produktuen Katalogoa. Guztira 5230 produktu aurki ditzakegu mota guztitakoak: filma, jostailu eta jokoak, musika, material digitala, aldizkariak, liburuak...\nwww.katalogoa.eus edo PDFan deskargatu\nEtiquetas: Artikuluak , orientabideak\nEl informe Pisa publicado ayer, desvela que en comprensión lectora en el País Vasco estamos, con 491 puntos, por debajo de la media de España (496) y de la media de la OCDE (493).\nNavegar por los enlaces oficiales de estas comunidades en materia de Bibliotecas Escolares, invita a reflexionar y a llegar a alguna conclusión. ¿La importancia que se da a las Bibliotecas Escolares está en relación directa con los resultados del informe Pisa?\nBlog BEGEL F.Lenguas-ek argitaratua\nPublicado por Orokieta en 10:44 iruzkinik ez :\n6. mailakoak Lekarozen\nEz daukate suerte makala! Gaur abiatu dira 6. mailako ikasleak Lekaroz-era, Nafarroan, ingeleseko egonaldia egiteko asmoz. Aurreko batean aipatzen genuen Estatu Batuetako hiztunekin zuzenean jarduteko aukera izan dutela talde elkarregileetan pare bat hilabetez. Orain erakutsiko digute tarte horretan ikasitakoa.\n2. eskuko jostailuen azoka solidarioa\nMila mila esker Balurdin guraso elkarteari, Orokietan 2. eskuko jostailu azoka solidarioa antolatzeagatik. Benetan arrakasta-tsua izan da !!!\nLortutako diru guztia, 1.832 euroko txekea Hotz-Zarautz-entzat bideratuko dute pertsona errefuxiatuei laguntzeko!!!\nEskerrik asko bihotzez hau posible egin duzuen guztioi!!\nPublicado por Orokieta en 17:24 iruzkinik ez :\nUna oportunidad a las bibliotecas escolares\nEtiquetas: Artikuluak , Liburutegien itxiera\nEuskararen presentzia areagotu eta bere erabilera bermatzeko ormirudiak pasilotan, eskaileretan azaltzeko inportantzia handia dela zalantzarik ez dago eta horretan gabiltza, muestra hauetan ikus dezakegunez.\nPublicado por Orokieta en 20:54 iruzkinik ez :\nMARIKIXKUR ETA HIRU HARTZAK antzerkia\nMANU URBIETA, semea.\nJAIONE ESKUDERO, txikitatik oraino beraren ikasle,...\nKANTATZEN EZ DUENAK ZORIONIK EZ DU.\n«Zer egin dezaket nik euskararen alde?»\nEUSKARAREN EGUNA: Kantu Jira\nJANGELA GARAIAN ERE EUSKARAZ\nEUSKARAREN EGUNA- 2016/12/02


ERAUN TORREAUZO AUZO ELKARTEAK, TORREAUZOKO HERRI- KROSA Lasterketa 2022/07/03an OÑATIn ( Gipuzkoa) izango da, San Pedro- Olate- San Pedro zirkuituan. Irteera eta helmuga TORREAUZOn izango da ERAUN TORREAUZO AUZO ELKARTEAKANTOLATZEN DU\n2.ART) Lasterketa OÑATIn ( Gipuzkoa) izango da, San Pedro- Olate- San Pedro zirkuituan. Irteera eta helmuga TORREAUZOn izango da eta 7,5 km izango ditu.\n5.ART) Lasterketa 2022/07/03an izango da, goizeko 10:30etan.\nInternetez www.herrikrosa.eus orrialdean uztailaren 1, 22:00ak arte, 8€.\nUztailaren 1, 22:00 tik aurrera eta uztailaren 3, goizeko 9:00ak arte, 15€. www.herrikrosa.eus orrialdean. Beste inon izena emateko aukerarik ez da egongo.\nMugikortasun urria duten pertsonen izen-ematea antolakuntzak bideratuko du. Horretarako jarri beraiekin harremanetan: jasone_elorza@yahoo.es posta elektronikoan\n10.ART) Antolatzaileek erantzukizun zibileko asegurua kontratatu dute.\n15.ART Urritasun funtzionala duten adin txikikoek lasterketa herrikoietan parte hartzeko bete beharrezko araudia (Ikusi Urritasun)\n1. Parte hartuko duten adin txikikoek ez dute eskubiderik izango inolako saririk jasotzeko sailkapenaren arabera. Parte hartzea izango da helburu bakarra.\n2. Parte hartuko duten adin txikikoek izena eman beharko dute lasterketan, gainontzeko parte-hartzaileek bezala.\n3. Debekatuta egongo da dortsalik gabe parte hartzea.\n4. Parte hartuko duten adin txikikoek egiaztatu beharko dute gutxienez %33-ko urritasun funtzionala dutela agiri ofizial baten bitartez izena ematerakoan edota dortsala jasotzeko unean.\n5. Parte hartuko duen adin txikiko bakoitzak edo bere ordezkari legalak gainean eramango du eta aurkeztu egin beharko du izena ematean edota dortsala jasotzeko unean gurasoen edo tutore legalaren baimenaren idatzia adin txikikoak proba horretan parte har dezan. Idatzi horretan ere adieraziko da araudi honetan jartzen duena beteko duela, baita proba horretako araudian jartzen duena ere.\n6. Adin txikiko partehartzaile bakoitzak pertsona heldu bat izendatuko du, gutxienez, bera bultzatzeko eta lasterketa osoan bere arduradun izateko. Pertsona heldu honek bere dortsala eramango du eta adin txikikoaren ardura izango du irteeran, lasterketan zehar eta helmugan.\n7. Adin txikiko partehartzaileak, irteeran, bera bultzatuko duen helduak duen mailaren araberako irteera lekua beteko du. Maila hau ezartzeko, helduak kilometro bakoitza betetzeko behar duen denborari 30 segundo gehituko zaizkio (hau da, 10 km-tako lasterketa batean 5 minutu gehituko dira). Dena den, Antolakuntzari dagokio, beharra ikusiko balu, partehartzaile hauei irteera gune berezia ezartzea.\n8. Partehartzaile guztiek ardura zibilaren aseguruaren eta istripua aseguruaren babesa izango dute, izena behar bezala eman duten gainontzeko atletek izango duten moduan.\n9. Adin txikikoek lur orotako kirol gurpil-autoak erabiliko dituzte, bereziki diseinatuak egongo direnak mugikortasun urritua duten pertsonek lasterketetan parte hartu ahal izateko.\nGurpil-auto hauek ezaugarri hauek bete beharko dituzte:\nSegurtasun-arnesa, etzaten den bizkarraldea eta hankak jartzeko oinarri zabala, egonkorra eta lurretik gertu gelditzen dena.\nEzin izango da beste motatako gurpil-aulkitan parte hartu.\nTorreauzoko krosaren kasuan, parte hartuko duten gurpil-aulki guztiak begiratuko dira artikulu honek esaten duena betetzen dutela egiaztatuz.\nDortsalak Hartzeko (Ikusi erantzuna)


Bazkideak | Innobasque – Memoria 2014 / 2015\nEuskadiren eraldaketan bazkideak sartuz konektatu / egin/ berritu egiten dugu filosofiapean.\nBazkideen artean lankidetzazko berrikuntza-prozesuak bultzatzeko lan-jardunaldiak ex profeso sortutako metodologia propio baten bitartez.\nBazkideek euren ezagutza espezializatua konpartitzen dute Innobasque sareko kideekin aukerak sortu ahal izateko.\n14 edizio ospatu dira: patenteak, marketina, branding-a, kudeaketa, nazioartekotzea, cloud computing, merkatu berriak, gaitasun berritzaileak, salmentarako teknikak, azkarrago berritzeko metodologiak eta tresnak, proiektuen kudeaketa…\nGure bazkideen ekimenetan lagunduz. 60tik gora\nBerrikuntzaren kultur azterketa\n2015eko Berrikuntzaren Kultura Indizea, Kalitatearen Espainiako Elkarteak (AEC) egina eta, Euskadin, Euskalitek eta Innobasquek lagundua. 5 euskal enpresek hartzen dute parte, hots: ZIV, Nem Solutions, Gerdau, Gamesa eta Vicinay.\nAEC, Euskaliten eta Innobasqueren arteko akordioa izenpetzea ekimen hori bultzatzeko.\n“Berrikuntzaren Kultura erakundeetan” Euskaliten Kudeaketa Aurreratuaren Europar Astean.\n“Marketan berritu, berritzeko markak “ jardunaldia\nBilbon, Bizkaia Design Week 2015, AZK eta Mondragon Unibertsitatearekin batera.\nBizkaiko Foru Aldundiaren planean parte hartzea enpresa bizkaitarren artean berrikuntza eta lankidetza sustatzeko.\nLankidetzan dihardute: Metaleko Enpresen Bizkaiko Federazioa (FVEM), Eraikune, Durangoko Mankomunitatea, Hegan, ESLE, Azaro Fundazioa, BEAZ eta Innobasque.\nWimi5, Joinup Taxi eta Boletus inbertsio-lehiaketaren irabazleak.\nBasque Project Management Komunitatea\nErtzaintzaren berrikuntza plana\nBerrikuntza irekiko gunea, bertan, hasiera batean, 17 bazkide ingurune esperimental bat garatzen ari dira.\n“Quick wins”-aren bitartez berrikuntza espreseko metodologia bat sortzen duen lankidetzazko berrikuntza-taldea.\nBilbao Shapers Hub, mundu osoan zehar 450 nodoz eta 5.300 “shaper-ez” osatutako komunitatearen sorrerari bide ematen dioena.\nVicrila-ko Estrategia Korporatiboko zuzendaria\n“Lehiatzeko modu bakarra negozio-eredua bezeroen eta merkatuen behar aldakorretara egokitzea da, produktuaren berrikuntza edo berrikuntza teknologikoa erraz kopiatu baitaiteke eta lehiakortasun-abantailak iragankor bihurtzen baititu.”\nInnovUp-eko CEO eta sortzailea\n“Enpresek, egun, arrakastaz berritzeko duten modu bakarra beren erakundetik kanpo talentuak aurkitzea eta haiekin lankidetzan aritzea da. Pertsona adimentsu guztiek ez dutela gure enpresan lan egiten jabetu behar dute. Eredu horren arrakastak berrikuntza-eredu itxiek azaltzea lortzen ez duten anomaliak azaltzeko gaitasunean datza.”\nBizkaiko Foru Aldundiko Ekonomia eta Lurralde Garapena Sustatzeko Saileko Berrikuntza Zerbitzuko Burua.\n“Lankidetza lehiakortasuneko oinarrizko estrategia da, zailtasunetatik salbuetsita egon ez arren enpresen mugak gainditzea ahalbidetzen duena”.\nTecnaliako Marketineko zuzendaria\n“Ezagutzen ez dena ez da maitatzen. Berrikuntzan erreferente izateko, egiten dugunaren emaitza zabaldu egin behar dugu”.


BOLUNTARIOTZA KANPAINA: #IZAN mugimendua\nAbenduaren 5a, Boluntariotzaren Nazioarteko Eguna, heldu da, eta, urtero bezala, boluntak egun hau ospatu nahi du, boluntariotza herritar aktibo eta solidarioen funtsezko adierazpena dela azpimarratzen, baita Bizkaiko boluntariotzako erakundeek egiten duten lan garrantzitsua aintzatesten ere.\nOraingoan, #IZAN Mugimendua deialdi sozialaren bidez, ekintzarekiko atxikimendua ahalik eta pertsona eta erakunde gehienek egitea lortu nahi da, eta, horretarako, gaitu duten webgunera argazki bat igotzearekin, edonork parte hartu dezake.\nBoluntarioak, gizarte-erakundeak, pertsonaia publikoak, gizarte-eragileak eta herritarrak, oro har; denak gonbidatu nahi izan dituzte, gure enbaxadoreek egin duten bezala, kanpaina babestu dezaten eta kanpainarekin bat egin dezaten.\nGure argazkiak webgunera igotzera eta #IZAN Mugimendua Kanpaina zabaltzera animatzen gaituzte.\nOso erraza da, animo!\nazaroak 30 asteazkena Sustapena


2013ko San Ferminen kronika — dantzan.eus\nHemen zaude: Hasiera › Komunitatea › Duguna - Iruñeko dantzariak › 2013ko San Ferminen kronika\n2013ko San Ferminen kronika\nSan Fermin txikietatik handietatik baino gertuago gaude, baina memoria pixka bat egin eta Iruñeko Ferietan bizitakoen kronikatxoa dakarkizuegu. Berandu gatoz agian, baina San Ferminak ere berandu hasi ziren eta ze arraio!\nUztailaren 6a eguzkitsu heldu zen, dantzarako giro ezinago goxoan. Korteseko paloteadoko dantzak eta Lasarte-Oriako Sorgin-dantza dantzatu genuen guk Foruen plazako emanaldian. Korteseko dantzak neskek dantzatu zituzten eta Sorgin-dantza neskak mutil-jantzita eta aldrebes, ohi den bezala.\nGure musikarietako batzuk dantzei doinua jarri zienetakoak izan ziren ere!\nUztailaren 7an prozesioa, guretako esanahi berezia duena. San Fermin hiriko hiru burgo zaharretatik lagundu ostean, udal plazan dantzatu genuen. Lesakan zubi-gainekoa dantatzen ariko ziren ordu beretsuan, guk ere Lesakako dantzak egin genituen udal-plazan. Gero gainontzeko neskek Gipuzkoako uztai-txikiena eta makil-handiena ere dantzatu zuten.\nEmanaldi berezia izan zen guretako, izan ere, Eder, aspaldiko partez berriz izan baikenuen dantza-lagun. Biba hi!\nAste beteko "oporraldia" heldu zitzaigun ondotik. Hurrengo zita, San Ferminetako tristeena, zortziurrena, uztailaren 14ean. Tristea festak amaitzear baitoaz, eta arropaz aldatzera goazenean, esaterako, entzierrorako hesiak dagoeneko desmontatuak baitaude.\nUdaletxetik San Lorenzo elizarako bidea egin eta desegin ondotik, mukuru betetako udal plazan dantzatu genuen beste behin. Lehenago neskek erraldoiekin eta estuago kilikiekin, "La Dominguera" izeneko jota. Ondotik, neskak eta mutilak elkarrekin Larrain-dantza egin zuten\nSan Ferminak bukatu eta berehala heldu ziren Tuterako festak ere, baina horko berri hurrengo batean!\nSan Ferminetako argazki sorta bat hemen (Urko Ranera eta Flor Ezker)


Gabonak: berriro jaio | rufino iraola garmendia\n← NO SOMOS TAN DIFERENTES COMO PENSAMOS.\nGabonetako parabola →\nGabonak: berriro jaio\nPublicado el diciembre 27, 2016\tpor kafarnaum\nLaugarren ebanjelioaren egileak Jesusen ezpainetan ipintzen ditu hitzok: «Berriro jaiotzen ez dena ez da sartuko Jainkoaren Erreinuan» (Jn 3,3). Guretzako hizkera ulergarriagoan, unibertsal eta ez-erlijiosoan, honela itzul liteke: «Ez baduzu kentzen gainetik [gaizki] ikasitako guztia, ezin jakin ahal izango duzu nor zaren».\nIdeia, sineskera edo ohitura asko dago gainetik kendu, soltatu eta libratu beharrekoa. Zeren horri [ikasitakoari] atxikirik irauten dugun bitartean, iraganean itsatsita eta adimenera murrizturik jarraituko dugu. Sineskerekiko atxikimenak adimenaren kaiolan setiatzen gaitu eta horretara [adimenera] murrizten, aldez aurretik absolutu bihurtu ostean. Eta adimena iragana denez, pentsatzea –memorian gorderik dagoen– iraganera itzultzea baita, eta handik irakurriko du presentea. Adimenean geratzen bagara, Bizitzarentzat itxita egongo gara, benetan nor garen ez dakigula.\nLaburbilduta, ez da posible adimenera murriztu eta egiara irekitzea. Zeren adimena –lanabes bikaina, bat izatekotan, objektuen munduan moldatzeko edo arrazoi kritikoa garatzeko–, baina ez-gai egiara heltzeko, egiara eta objektu ez den ezertara iristeko. Adimenak ez digu esaten errealitatea nolakoa den; bakar-bakarrik eskaintzen digu berak errealari (izan, denari) buruz egiten duen interpretazioa. Areago oraindik: adimenak soilik hautematen du ‘agerikoa edo manifestua’. Horregatik guztiagatik, adimenera murriztea da modurik errazena errorean murgiltzeko. Ez dago zalantzarik: adimenetik ezinezkoa da ‘berriro jaiotzea’.\nBestalde, ‘Jainkoaren Erreinua’ espresio polisemikoak gure egiazko identitatea osatzen duen hari begira ipintzen gaitu. Ez da harritzekoa, beraz, Jesusek hau esatea: «Jainkoaren erreinua zeuon barruan dago» (Lk 17,21). Adimenak hautematen duenaren kontra, garena ez da izenda edo pentsa dezakegun ezer. Behatzen duen HORI gara, behatua izan ez daitekeena, erreal ororen azken Hondoa, kontzientzia (izatea, bizia) forma sail ugaritan desplegatzen delarik. Aldiz, ‘ni’ deitzen dioguna ez da benetan garena espresatzen den forma bat baino.\nTradizio bakoitzak garen HORI espresio ezberdinekin izendatu du; taoismoarentzat, Taoa da; hinduismoarentzat, Atman zeina bat den Brahman-ekin; izaki guztien nukleoa osatzen duen ‘natura budikoaz’ mintzatzen da budismoa; Greziako filosofiarentzat Logos eta, zehatzago esanik, estoikoek ‘printzipio gidatzaile’ (hegemonikón –Epitekto–) deitu zioten HORRI, edo ‘barne jainkotasun’ (Marco Aurelio)… Ildo beretik, ‘Jainkoaren Erreinua’ espresioa, batzuetan, itzuli izan da ‘errealitate kristiko’ moduan edo, besterik gabe, gizaki guztiengan bizi den ‘Kristoa’. Espresio hori, aurreko guztiak bezalaxe, desegokia da. HORI –inefablea– izendatu nahi dute, gure egiazko identitatea osatzen duen HORI.\nNolanahi ere, garen hori ezin eskura dezake adimenak, garen hori ez baita objektua. Beraz, atzeman nahi badugu –berriro jaio–, adimena baino harago jo beharko dugu, kaiolatik irtetera ausarturik, non gure pentsamenduek sartu gintuzten. Horri buruz ari da ebanjelioko beste termino funtsezkoetako bat: ‘konbertsioa’ edo metanoia.\nKonbertsioak ez du zerikusirik, printzipioz, portaera moralarekin, baizik eta benetako konprentsioarekin, arrazoia baino harago ikustea permititzen digun konprenitze-erarekin. Horixe da, hain zuzen, metanoia hitzaren esanahi etimologikoa. Konbertitzeak, beraz, esan nahi du beste modu batean ikustea, eta ezinbestekoa da sineskera guztiak soltatzea –ikasitakoa des-ikastea–, baldin eta benetan garena ezagutu eta bizi nahi badugu –‘berriro jaio edo gure egiara jaio–.\nAzpian dagoen sustrai horrekin, erraz ulertzen da ‘Gabon’ ospakizunak duen eduki sinboliko aberatsa. Gabonek, bestalde, –ezer edo inor ez dagoelako beste ezertatik edo inorengandik separatua–, geuri buruz hitz egiten digute. Eta kasu honetan, konkretuki, ‘garenera jaiotzeko’ dugun desira edo irrika biziaz\nEta hor deskubritzen dugu, txunditurik eta eskertsu, dena ongi datorrela, puzle harmoniatsuaren antzera: Jesus dena denok gara; kristau-tradizioan ‘ispilu’ moduan ikusten dugu, non islatzen garen guztiok. Ez gara izaki separatuak –Nazareteko Maisuak berak gogorarazi zigun «Aita eta biok bat gara» eta «Txiki hauetako bakoitzari egin zeniotena niri egin zenidaten»–; ez gara izaki separatuak, berriz diot, baizik eta Bizi bera, tenporalki ‘forma’ edo ‘disfraz’ diferenteak harturik.\nGabonak ospatzea da ‘garena’ ospatzea, ‘estalkia’ kenduta zeinek despistatzen gaituen edo, agian, hipnotizatu ere bai. Gabonak ikus ditzakegu gure desira sakonenarekin konektatzen duten gonbita moduan ere: ‘berriro jaiotzeko’ gonbita edo ‘kontzienteki’ jaiotzeko gonbita, nora eta, paradoxikoki, beti izan garenera.\nItzulpen librea: rufiraola\nEsta entrada fue publicada en 1 Espiritualitatea/gogoeta y etiquetada 161227. Guarda el enlace permanente.


Carlinek Arnaldo elkarrizketatu du — Eibar.ORG | Eibarko peoria\nHemen zaude: Hasiera / Blogak / Harrikadak / Carlinek Arnaldo elkarrizketatu du\nCarlinek Arnaldo elkarrizketatu du\nMikel Iturria 2010/10/17 00:00\nEta El Paísek argitaratu.\nEz da izan aurrez aurreko solasaldia (gobernuak nahi izan ez duelako), galdera-sorta helarazi baitzion presondegira, baina askok espero genuena gertatu da: John Carlinek Arnaldo Otegi elkarrizketatzea. Eta Otegiren hitzak zer esana ematen ari dira. Politikarien erreakzioak albo batera utzita, lerro hauek idazterakoan elkarrizketak 663 komentario ditu egunkari espainolaren webgunean, adibidez.\nArnaldo 1997. urtean agertu zen lehen lerroan, orduko HBko Mahai Nazionala kartzelaratu zutenean. Lizarra-Garaziko atarian iritsi zen lidergora. 1998ko haize fresko hura pikutara joan zen eta urte latzak pasa genituen milurte berri honetan. 2006ko su-etena nekatuago eta eszeptikoago ikusi nuen. 2010eko hau, zer esanik ez.\nUste dut Arnaldo Historiara pasako dela the organizationen aroa amaitu zuen ezker abertzaleko lider gisa, baina hori denborak esango du.\nHasier Etxeberriak gaur dioen bezala, era injustuan dago Otegi barruan. Baina zaila izango da, bolada batez behintzat, kanpoan ikustea.\nBestalde, lastima da, baina El Paíseko elkarrizketa honek bigarren mailan utzi du Berria egunkariak igande honetan publikatu duen Joseba Egibar, Rufi Etxeberria, Pello Urizar eta Patxi Zabaletaren arteko solasaldia.\nLa entrevista de Carlin a Arnaldo, este apunte en castellano.\netiketak: el_país, john_carlin, euskalaberia, arnaldo_otegi, euskal_herria\nPSOEa hasi da bere masa artean pedagogia egiten, Arnaldo Otegiri halako Nelson Mandelaren ikutu bat ematen. Gero esaten dute ezetz, ez dala nahikua, bla-bla-bla, hori esan behar dute eta, baina hiru orri ematen diote beren egunkari ofizialean. Hurrengo pausuetarako bidea zabaltzen, atea irekitzen bada.


Berrikuntzaren eta Gobernu Onaren ELoGE europar zigilua lortzen ahaleginduko da Udala - Erandio - Hiruka.eus\nBerrikuntzaren eta Gobernu Onaren ELoGE europar zigilua lortzen ahaleginduko da Udala\nUnai Brea 2020-10-22 11:21\nAurtengo azken hiruhilekoan EAEko sei udalerriri ELoGE zigilua eskuratzen lagunduko die EUDELek. Horietako bat Berango izango da, irailaren amaieran aurreratu genuen legez, eta bestea Erandio. "ELoGE tokiko gobernuen bikaintasunaren eta kalitate demokratikoaren aintzatesterik handiena da Europan", EUDELen berbetan.\nOrain arte, 2017tik hona, EAEko hamasei udalerrik hartu dute parte zigilua lortzeko prozesuan. Aurten saiatuko direnetatik hiruk lehenengoz egingo dute, eta horien artean daude Berango eta Erandio. "ELoGE zigilua ezartzeko", azaldu du EUDELek, "Europako adierazleen tresna Euskadiko udalerrien araudi espezifikora eta errealitatera egokitu behar da. Helburu nagusia ez da aintzatestea lortzea, baizik eta udal-gobernuaren etengabeko hobekuntza sustatzea eta haren politika publikoak Europako kalitate demokratikoko estandar zorrotzenekin egokitzea".\nAurten moldaketak egin dira, pandemiak ekarritako egoera berrira egokitzeko, eta hala, ELoGEk "gardentasuna eta kontuak ematea, parte-hartzea, plangintza eta aurreikuspena eta iraunkortasuna ditu ardatz". Behin zigilua lortuz gero, bi urtean behin berritu beharra dago.\nBerrikuntzaren eta Gobernantza Bikaintasunaren Europako zigiluan sartzeko prozesuan parte hartuko du Berangok\nErredakzioa 2020 ira 30 Berango\nBerangoko Udalak ELoGE zigiluaren barruan egoteko egiaztatze-prozesuan parte hartzea erabaki du. Berrikuntzaren eta Gobernantza Bikaintasunaren Eur...


'Ttap' aldizkari digitala Nafarroara ailegatu da - Mendialdea - Erran.eus\n'Ttap' aldizkari digitala Nafarroara ailegatu da\nTtipi-Ttapa 2018-10-10 07:52\nAplikazioa deskargatuta aldizkaria eskuragarri\nOrain artean bi edizio egiten zituzten, Bizkaian eta Gipuzkoan; asteazkenetik aitzinera Nafarroan ere izanen da\nAnboto, Baleike, Goiena, Tokikom eta Bartzelonako Esguard aldizkariek, elkarlanean, Ttap aldizkari digitala aurkeztu zuten uztailean. Zero zenbakia Donostian aurkeztu zuten, euskal kultura eta komunikazioaren munduko ordezkaritza zabalaren aitzinean.\nIrailaz geroztik, astero argitaratzen dute 16 orrialdeko zenbaki bat, formatu digitalean; mugikor eta tabletetik irakur daitekeena. Testuak multimedia edukiz hornituta eta bideoz, audioz, grafiko interaktiboz... lagunduta eskaintzen ditu.\nEdukiari dagokionez, gertuko gaiak dira jorratzen dituztenak. Areago, azkar kontsumitzeko moduan lantzen dituzte, «batez ere inguru urbarnoan edo garraio publikoan kontsumitzeko» egin baitute. Zenbaki bakoitza guti goiti-beheiti ordu laurdenean irakur daiteke, baina edukian sakondu nahi dutenendako audio eta elkarrizketa luzeagoak ere izaten dituzte eskura.\nNafarroan ere bai\nOrain artean bi edizio izan ditu aldizkariak; bat Bizkaian eta bestea Gipuzkoan, «norberak hurbilen sentitzen duena aukeratu ahal izateko». Aitzitik, hemendik aitzinera hirugarren edizio bat izanen da, Nafarroan. Asteazkenean aterako dute zero zenbakia.\n'Ttap' Nafarroako zero zenbakia


Google taldea irabazle Zaldibarren - Arrasate - Goiena.eus\nGoogle taldea irabazle Zaldibarren\nEdu Mendibil 2009-07-19 21:45\nZaldibarko 24 orduko txapelketan, finalean, Google eta Poli&Cia taldeak izan dira aurrez aurre eta penalti jaurtiketetan Google nagusi da. Antolatzaileak pozik azaldu dira lortutako parte hartzeagatik eta Zaldibarren izandako giroagatik. 16 talde lehiatu dira atzo goizetik.\nZaldibarko 24 orduko txapelketari lau ordu falta izan zaizkio aurten 24 ordukoa izateko. Txapelketa zapatu goizean hasi zen, 09:00etan, eta domeka goizaldean, 05:00ak aldera amaitu da. Finalean Google taldeak penaltietan irabazi dio Poli&Ciari, partidua banakako berdinketaren amaitu ondoren. Poli&Cia taldea 0-1 aurreratu da 5. minutuan Jokin Gorroñogotiak egindako gol bati esker. Partidua amaitzeko zazpi minutu falta zirenean Julen Elortzak banakoa egin du penalti bati esker. Kalitate handiko gazte jokalariak ditu Poli&Ciak eta aurrera egin dute garaipenaren golaren bila, baina Googlekoek berdinketari eutsi diote. Julen Zaitegi Google-eko atezainak zerikusi handia izan du horretan. Eta penaltietan ere erabakigarria izan da haren lana (hasierako penalti tandan berdindu eta azkenean 6-5 nagusitu da Google). Txapelketako jokalari onenari zegokion saria jaso du Zaitegik.\nEsan bezala, goizeko bostak inguru ziren txapelketa amaitu orduko. Zapatu goizetik 16 talde aritu dira lehian, lau multzotan banatuta. Multzo bakoitzean talde guztiek elkarren aurka jokatu dute eta sailkapenaren araberako final zortzirenak antolatu dituzte. Edozein modutan, lau multzoetako txapeldunak izan dira finalerdietara iritsi diren taldeak: Poli&Ciak 2-1 irabazi dio 20 Pacari eta Google 3-2 nagusitu zaio Dribling taldeari, Zaldibarko txapelketako liga eta kopa txapeldunari hain zuzen.


Bideoak 2018/2019 - Antzuola Herri Eskola\nMULTIMEDIA » Bideoak 2018/2019\nHaur Hezkuntza eta Lehen Hezkuntzao 1go eta 2. mailetako ikasleek egindako irteeren bideoa ikus dezakezue hemen.\nSPORT ALBUM PRESENTATION\n6.maila B-ko ikasleek ingeleseko saioetan ikusmenarekin erlazionatutako esperimentuak egin dituzte eta ikasitakoa bideo batean azaldu dute. Benetan lan bikaina!\n6.maila A-ko ikasleek ingeleseko saioetan entzumenarekin erlazionatutako esperimentuak egin dituzte eta ikasitakoa bideo batean azaldu dute. Benetan lan bikaina!\n5.maila B-ko ikasleek, sukaldaritza proiektuaren barruan, jatetxe desberdinetan ingelesez izan ditzazkegun elkarrizketak asmatu eta antzeztu dituzte. Benetan lan bikaina!\n5.maila B-koek sukaldaritza proiektuaren barruan eta gure hizkuntza laguntzailearen gidaritzapean, Aste Santutan, Estatu Batuetan, oso tipikoa den txokolatezko arrautzen errezeta egin dute eta bideo bat prestatu dute. Gozatu!\n5.maila A-koek YouTuberren gaiaren barruan, beraien YouTube kanal propio bat sortzeko ideia izan dute; "Ingelesez bidaiatzen"! Ez ezazue galdu bideo hau ikusteko aukera benetan izugarria da eta!\n5.maila A-koak YouTuberren gaiarekin aritu dira jo ta ke lanean eta hori dela eta, YouTuberen historia azaltzen duen bideo bat egin dute. Gozatu!\nHemen klik eginez, korrika Txikia ikusi ahal izango duzu.\nEuskaraldirako prestatutako bideoa\n4. Maila A taldekoek egindako pelikula\n6.mailakoak, Ingeleseko saioetan, Nerbio Sistema eta zentzumenak lantzen ari dira. Gure gorputzak nola ikusten duen eta nola entzuten duen jakin nahi baduzu, ondorengo bideo paregabeak ikustea besterik ez duzu! Gozatu egindako lan bikainaz!!\nToys 2.maila (Itziar)\n2.mailakoek, ingeleseko saioetan, beraien jostailuak sortu dituzte eta deskribatzen ikasi dituzte. Benetan izugarria, gozatu!\nToys 2.maila (Axun)\n6.maila B-koek, gastronomia proiektuan dabiltzanez, Antzuolako MasterChef programa berezi bat prestatu eta filmatu dute. Benetan izugarria, gozatu!\nVOLCANO ESPERIMENTS AND VOLCANO SONG\nSHOPPING IN ANTZUOLA\n2. mailako ikasleen grabazioaz ingeleraz ipuinak kontatzen.\nTHE THREE BILLY GOATS Ibon group 3\nTHE THREE BILLY GOATS Axun group 4\nTHE THREE BILLY GOATS Ibon group 2\nTHE THREE BILLY GOATS Axun group 1


"Espetxea etengabeko borroka bat da, zure gizatasuna gogoratzeko eta zure subjektibitatea ez galtzeko borroka, bizitza adierazpen minimo-minimo horretan"\nARTEKA HILABETEKARIA | Hamahiru urte giltzapean, zortzi sasi artean. Zenbaezinak diren atakak, estualdiak eta beldurrak, baina baita arnasak, ortzimugak eta euskarri ederrenen agerpena ere. Kontaezinak diren pausoak; itzalpean, argi azpian, bakarrik, taldean, agindutakoak, askeak. Eta horren guztiaren oinarrian, hori guztia ponpatzen, hautu bat. Erabaki bat, gertaera-kate osoa harilkatzen: militantzia politikoa. Bizi-parentesi bortitzak baldintzatu du Zigor Garro (Orereta, 1975) militantearen bizitza: klandestinitateak eta espetxealdiak.


topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Instalazioak muntatzeko prozesuak (Modulua)" topic_facet:"Instalazioa eta mantenimendua (Lanbide Arloa)" topic_facet:"Fabrikazio mekanikoko irudikapen grafikoa (Modulua)"\nProposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Instalazioak muntatzeko prozesuak (Modulua) Proposatutako gaia: Instalazioa eta mantenimendua (Lanbide Arloa) Proposatutako gaia: Fabrikazio mekanikoko irudikapen grafikoa (Modulua)\n1 Ekipamendu eta instalazio termikoak (Modulua) 1 Energi eraginkortasuna eta eguzki energia termikoa (Heziketa zikloa). Goi maila 1 Energia eta ura (Lanbide Arloa) 1 Fabrikazio Mekanikoa (Lanbide Arloa) 1 Fabrikazio mekanikoko diseinua (Heziketa zikloa). Goi maila Fabrikazio mekanikoko irudikapen grafikoa (Modulua) Gehiago ... Fabrikazio mekanikoko produkzioaren programazioa (Heziketa Zikloa). Goi maila 1 Instalazio termiko eta fluidodunen mantentzea (Heziketa zikloa). Goi maila Instalazioa eta mantenimendua (Lanbide Arloa) Instalazioak muntatzeko prozesuak (Modulua) 1 Instalazioen irudikapen grafikoa (Modulua) 1 Interpretazio grafikoa (Modulua) 1 Lanbide Heziketa 1 Mekanizazioa (Heziketa Zikloa). Erdi maila 1 Metal Eraikuntzen Proiektuen Garapena (Modulua) 1 Metal-eraikuntzak (Heziketa Zikloa). Goi maila Guztiak ikusi ... gutxiago ...


Programako 12 parte-hartzailek prestakuntza jaso eta gora egiten ari diren enpresak bisitatu zituzten ekosistema berritzaile honetan.\nEkaineko lehen astean, Talentia Challenge programako taldeetako hainbat partaidek aurkezpenak egiteko eta jendaurrean aritzeko tekniken gaineko prestakuntza jaso zuten, Adelina Chalmers prestatzaile ospetsuaren eskutik, Cambridgeko (Erresuma Batua) parke teknologikoan.\nEra berean, taldeek bertatik bertara ezagutu zituzten gora egiten ari diren enpresen coworking-guneak eta inkubagailuak; esaterako, Allia Future Business Center edo Acting Now enpresenak. Hala, enpresok garatzen ari diren proiektuetako zenbait ezagutu ahal izan zituzten.\nPrograma bukatzeko aste bakan batzuk falta direla, bidaiaren helburua izan zen partaideei esku artean dituzten erronketarako irtenbideak diseinatzeko ideiak topatzen laguntzea, bai eta ezagutza hedatzea eta lan egiteko bestelako ikuspegiak berenganatzea ere.\nBe Basque Talent Network sareko profesionalak ezagutzen\nProgramako parte-hartzaileek, halaber, Be Basque Talent Network sareko zenbait profesional ezagutu zituzten, zeinak Cambridgen bizi diren. Sarea, Euskadirekin loturiko munduko handiena, goi-mailako prestakuntzadun 10.000 profesionalek baino gehiagok osatuta dago, eta balio izan zuen elkarri esperientzien eta kezken edota nahien berri emateko.


Madrilgo Gobernuaren aurreikuspen ezagatik Garoñako hondakin erradioaktiboak bertan biltegiratuko direla hamarraldi luzeetan ohartarazi du EH Bilduk\nEraispena 2032ra arte luzatuko da eta denboraldiko biltegiak 5 edukiontzi izan beharrean 49 izango ditu\n| 2019-10-10 12:24:00\nMadrilgo Gobernuaren aurreikuspen ezagatik Garoñako hondakin erradioaktiboak bertan biltegiratuko direla hamarraldi luzeetan ohartarazi du EH Bilduk gaur eguerdian. Iñaki Ruiz de Pinedo eta Mikel Oteroren eskutik heldu da salaketa Gasteizen egin duten agerraldi batean. “Duela ia zazpi urte erreaktore gelditu zuten behin behineko eta orduz geroztik etengabeko lardaskeria batean bizi gara. Madrilgo Gobernuaren aurreikuspen eta plangintza ezak eta jarduneko gobernua izateak ekarriko du aurreikusten zen denboraldiko biltegiaren tamaina berraztertzea eta hondakin erradiaktiboak urte luzez bertan egotea”; salatu du Madrilgo Kongresuan EH Bilduko ordezkaria Iñaki Ruiz de Pinedok.\nEH Bilduk azaldu duen bezala, kasurik onenean eraispena ez da amaitu 2032. Urtera arte. Bitartean, egungo denboraldiko biltegia berridimentsionatu nahi dute eta zentralean bertan bost edukiontzi egon beharrean, 44 egongo dira. “Hau da, funtzionamenduan egon den bitartean sortu duen zabor nuklear ia guztia, tartean 2.500 osagai nuklearrak eta horietako asko maila handiko erradioaktiboak, bertan geldituko dira ez dakigu zenbat hamarkadetan”, zehaztu du.\nEH Bilduko legebiltzarkideak kritikatu du Madrilgo Gobernua Europako zentral nuklear zaharkituena eraisteko prozesua serioz ez duelako hartu eta hondakin nuklearrak kudeatzeko planik ez duelako. “Hondakinen kudeaketaren azken zatia, hau da, sakoneko bilketa geologikoa ez dute oraindik diseinatu eta, ondorioz, denboraldiko bilketa 50 urte edo gehiago luza daiteke”, aipatu du.\nHorrez gain, hondakinen kudeatzailea ofiziala, hau da ENRESA enpresa publikoak ez du funts nahikorik hondakin nuklearren babeste eta neutralizatzeko prozesu osoari aurre egiteko. “Hau da, dirudienez, berriz ere herritarrak atera beharko dira hondamen nuklearra erreskatatzera batzuk negozio handia egin ostean ziklo nuklear osoa bere gain hartu ez dutelako”, salatu du.\nOterok Urkulluren Gobernuari luzatu dizkio Madrilgo Gobernuari “kritika edo exijentzia izpirik ere” ez diolako antzeman. “Gure ustez, Lakuako Gobernuaren ardura ere bada eraispena ahalik eta azkarren burutzea, berme guztiekin egin dadila eta batez ere, Garoña ez bihurtzea hilerri nuklear urte luzez. Eremu horretarako ekonomia berraktibatzeko plana exijitzen dugu, ez inguruko herritarrak arriskuan sartzen dituen hilerri nuklearra”, gaineratu du.\nEgoera honen aurrean, EH Bilduk proposamen bat aurkeztuko du hainbat insituzioetan eskatuz hondakinen denboraldiko biltegiareren aurka jarrera argi bat, hondakin nuklearrak kudeatzeko behin betiko soluzio bat eta zentralaren eraispenerako jarraipen mahaia osatzea, inguruko herriei informazio eguneratua helarazteko asmoz eta eraispen hori modu zuzen eta azkar batean egiten dela zaintzeko.


Rol joko bat, mundu errealeko erronkei aurre egiten laguntzeko - SPRI\nSPRI » Euskadinnova » Enpresa digitala » Rol joko bat, mundu errealeko erronkei aurre egiten laguntzeko\nRol joko bat, mundu errealeko erronkei aurre egiten laguntzeko\n22 iraila, 2015\nSmileUrbo, konponbideak kolektiboki bilatzen ikasteko jokoa.\nSmileUrbo jokoaren eszenatokia herri txiki bat da, garapen bidean dagoen herrialde batean dago eta arazoak pilatzen zaizkio. Langabeziaren ondorioz gazteek ez dute etorkizunerako itxaropenik eta beste hiri batzuetara joaten dira; kutsadurak kalte larria eragin du nekazaritzan, eta bizi baldintza txarrek haurren hilkortasuna handitu dute. Egun batean, ordea, inbertitzaile bat dator, eta erabakitzen du lurrak erostea hotel bat eraikitzeko.\nSmileUrbo partida bakoitzean zortzi jokalari daude eta bakoitzak herriko pertsonaia baten papera jokatu behar du: nekazaria, eskolako zuzendaria, merkatuaren jabea edo inbertitzailea adibidez. Jokoaren erronka da jarrera desberdinen arteko akordioak lortzea, jokalari bakoitzak bere interesak defendatu behar dituelako, baina gainerakoekin erabakiak adostuz herritarren bizi-kalitatea hobetzeko. Erabakiak hartu ahala, ekintzen emaitzak Interneten kontsultatu daitezke, denbora errealean ezagutzeko ekintza horiek duten eragina hainbat adierazletan, esaterako enpleguan, bizi-kalitatean, ingurumenean eta elikadura subiranotasunean.\nSmileUrbo jokoa irabazi asmorik gabeko SmileMundo antolakundearen proiektu bat da. Gazte katalan eta poloniarrez osatutako talde batek garatu du jokoa ikerketa akademikoetan oinarriturik eta Universitat Oberta de Catalunya eta Universidad de Girona erakundeen laguntzarekin. Jokoaren helburua da eztabaida eta gogoeta sustatzea eszenatoki simulatu batetik abiatuta, baina antzekotasun asko izan ditzake ia mundu osoan ditugun arazoekin, besteak beste, hauekin: langabezia, ingurumena kaltetzea edota produkzio sektore bakarrarekiko menpekotasun ekonomikoa. Jokoaren gakoa da akordioak adostea konponbide onena lortzeko.\nSmileUrbo izan zen Youth Award World Summit sariketaren 2014ko edizioko 18 proiektu irabazleetako bat. Sariketa horretan 140tik gora herrialdetako 1.900 ekimen inguru aurkeztu ziren. Lehiaketa hori beraizik zuzendurik dago Milurtekorako Garapeneko Helburuetarantz (ONUk adostutakoak) aurrera egiteko teknologia digitalak darabiltzaten gazteen proiektuei.


Mendekotasuna edota desgaitasuna dutenentzako egoitzak eta zentroak - Ezinduentzako aldi baterako egonaldiak - Bizkaia.Eus\nAldi baterako egonaldiek atsedenerako, errekuperaziorako edo premia-egoera bati aurre egiteko denbora eskaintzen diete desgaitasunen bat duten pertsonak zaintzen dituzten familiei edo pertsonei.\nZenbat denbora egon daitekeen egoitzan\nGutxieneko iraupena 15 egun naturalekoa izango da.\nZaintzailearen atsedenaldia edo oporraldia urte natural bakoitzeko 3 hilabetekoa izango da gehienez.\n33ko desgaitasun-maila edo handiagoa aitortuta izatea.\nMendetasunaren Ebaluaziorako eta Orientaziorako Atalak baloratu izana.\n18 eta 64 urte bitartean izatea. Salbuespen gisa, adingabeak sartu ahal izango dira.\nGizarte Zerbitzuei buruzko 12/2008 Legearen 3. eta 25. artikuluetan aurreikusitako baldintzak betetzea.\nNola eskatu aldi baterako egonaldia\nEskabideak Gizarte Ekintza Sailaren erregistroan aurkeztu ahal izango dira, eskatutako egonaldia hasi baino 2 hilabete lehenago gutxienez eta 6 hilabete lehenago gehienez, behar bezala egiaztatutako larrialdietan izan ezik.\nEgoitza elektronikoan, aldi baterako egonaldian dauden desgaitasuna duten pertsonentzako egoitzak izapidearen bidez, araudia, izapidetzeko formularioak eta aurkeztu beharreko dokumentazioa kontsultatu ahal izango dituzu.\nZenbat kostatzen da egoitza bateko aldi baterako egonaldia\nEguneko gehieneko prezio publikoa 42,99 eurokoa da eguneko arretarako plazetarako, eta 34,42 eurokoa eguneko arretarik gabeko plazetarako.\nBizkaiko Foru Aldundiaren egoitza elektronikoa. Araudi aplikagarria, egoitza-eskaera izapidetzeko formularioak eta dokumentuak eskura dituzu.


Zer da eta zer ekartzen du Erasmus + KA 201 proiektu batek?\n7 de azaroa de 2019 por Administración\nERASMUS + proiektuek estatu batzuen arteko lan-talde proiektuak bultzatzen dituzte. NHBBZ-k (Nafarroako Hezkuntza Bereziko Baliabide Zentroa), Inklusio Bulegoak, Nafarroako Hezkuntza Departamentuak, Italiako eskolen arteko elkarteak (Modena-ko Instituto Comprensivo 1) eta Portugalekoak (Vilela-ko Agrupamento de Escolas) elkarrekin lan egingo dute KA201 Hezkuntza Berrikuntza bultzatzeko. Horrek adimen produktuak sortzea suposatzen du. Adimen produktu hauek irakaslegoarendako laguntza moduan eskaintzeko irakaskuntza gidaliburua eta MOOC bat izango dira. Irakaslegoak, honela, gidaliburuarekin eta MOOc-ekin baliatuz, irakaskuntza zentroetan aldaketa orokorrak hasi eta garatu egin ahalko ditu. Aldaketa hauekin ikaslegoaren Aniztasunaren Arreta lortuko dira, eta horrekin batera ikaslego hezkuntzako inklusioa egokia. Nafarroan Hezkuntza Eskolan halako goi-mailako proiektua ematen den lehenengo aldia da.\nZergatik egiten ari gara proiektu hau?\nLau talde bazkideok iralaren 2021 arte bide bat hasi gara egiten. Bide horretan eskolako hiru urtetan zehar herriko eta nazio-arteko hezkuntzako esperientzia esberdinak, herrialde eta ingurune desberdinak, hezkuntza inklusiboa ere bilatzen duten pertsona berriak, proiektu berritzaileak eta aurkitu ditugun beste gauza batzuk ere ezagutuko ditugu.\nProiektu honek geure egunerokotasunetik bizi eta lan esperientzia berri batera eramango gaitu. Orduan, geure hezkuntza zentruetan ere aldaketa orokor bat suertatuko da, eta hezkuntza inklusiboa zentzu orokorrean lortuko dugu.\nInklusioa lortzeko ikastetxeetan hiru baldintza bete behar dira, eta horregatik hasten ari gara proiektu hau. “Ikastetxe inklusiboa” deitu ahal izateko, hiru balditzak hauexek dira:\n1. Gelan bertaratzea: Baten bat ez badago gelan, ikasleen arteko elkarreragina eta taldeko egoerak galduko ditu.\n2. Parte hartzea: Parte hartzea eta berdintasunezko elkarrizketa + bakoitzaren gaitasun eta trebetasunen arabera, ikaslegoak parte hartu ahalko dituen proposamenak.\nZentzu orokorrean, familien parte hartzea eta inguruaren parte hartzea bultzatzen dituzten ikastetxeak.\n3. Ikastea: Emaitza berberak lortzeko aukera (eta horrek ez du nota bera esan nahi). Aukera berberak eskaintzea baino aurrerapausoa bada, bakoitzaren egoeraren arabera gizakiek betebehar ezberdinak badituztelako.\nGeure jomuga eskoletan eta institutuetan hezkuntza eraldaketa lortzea da. Helburu hau egitura-sisteman eta eratzaile-sisteman aldaketak lortzea da (lekuetan, ordutegietan, materialetan, eta abar). Eta batez ere, eta hau ezinbesteko baldintza bada, antolakuntzan aldaketa egin behar dugu. Hau da, edukinak ez dira gauzarik inportanteenak, baizik eta pertsonak.\nHezkunta helburuak. Ikasketa inguruneak eta gizartea\nHezkuntza helburuak derrigorrez eskolatuta dauden neskek eta mutikoek bete-betean gizartean integratzea, aktiboki parte-hartzea, aske erabakiak hartzea eta manipulatuta ez izatea dira.\nIkasketak araututako edo ez araututako inguruetan suertatu hala dira, bai zentru barruan bai zentru kanpoan ikasi ahal dugulako. Hala ere, hezkuntza antolatuta badago eta badugu. Gizartearen isla bada, eta, horregatik hezkuntza antolatuta dago gizarte ereduaren arabera eta kultura ereduaren arabera.\nBazkideok herrialde demokratikoetan bizi gara. Gizarte batek bere burua demokratikotzat jotzen badu, hartzen diren erabakiak askatasunez hartzen direla ziurtau behar du. Gai batzuk ezagutzen ez badira, eta ezin bada gezurra eta egia artean ezbendidu, erabakiak ez dira libreki hartuta izango eta gizartea ez da demokratikoa izango. Proiektu honetan ikastetxeetan berdintasunezko elkarrizketa bultzatzea oinarrizkoa izango da. Ahots guztiak entzungo ditugu, aztertuko ditugu eta kontuan hartuko ditugu, produktu intelektualak garatzeko.\nGizarteko ekitateak bultzatzen gaitu, eta gizarteko ekitatea lortzeko talde hauetan gaudenok lan egin nahi dugu, gizarteko ekitatea proiektu honekin burutuko dugula uste gugu. Guzti horrengatik, bazkideak garen lau taldeok proiektu hau ilusio handiarekin hasten ari gara,UNESCOk (Hezkuntza, Zientzia eta Kulturarako Nazio Batuen Erakundea), NBE-k (Nazio Batuen Erakundea) eta OCDE-k eskaini dituzten ikerketak eta gomendioak oinarri hartuta.\nTestu-widget bat da.


Planes de normalización - : Euskal Herriko AEK\nNeurrira eta beharrizanetara egokitutako euskara planak\nenpresa, erakunde zein administrazioan\nEuskararen erabilera areagotzeko planak: merkataritza eta\nostalaritzan, Lanbide Heziketan, aisialdian, kirol elkarteetan,\nOndoko zerbitzuak eskaintzen ditugu\nEbaluazioak: diagnostikoak, jarraipena, neurketak…\nMotibazio- zein lidergo-saioak: hitzaldiak, tailerrak…(Eusliderrak)\nHainbat produktu eta zerbitzuak ditu euskararen erabilera aktibatzeko\nHizkuntza-ohitura berriak sortzeko tailerra da. Xede du baliabideak eta erraztasunak ematea, euskara gehiago erabiltzeko. Lantegia modu dibertigarrian bideratzen dugu, parte-hartzaileen interesetara egokiturik eta unean uneko helburu lorgarriei eutsita.\nMetodologia horren baitan, hizkuntza ohitura berriak sortzeko lanketa egiten dugu gazteekin, hizkuntzekiko jarrerak lantzen ditugu, euskara eta beste hizkuntzekiko jarrerak, eraldaketa sustatzeko erremintak ematen dizkiegu eta haien hizkuntza-lidergoa indartzen laguntzen dugu. Gazteei erakusten diegu euskara leku gehiagotan erabil dezaketela, beraiek ere aukeratu dezaketela, eta horrek eragin positiboa daukala bestearengan, hau da, besteari ere erabiltzeko aukera edota ikasteko aukera ematen diogula.\nHezkuntzan: DBH 3. eta 4.mailako ikasleak, LH ikasleak eta irakasleak.\nKirolean eta aisialdian: hezitzaileak, entrenatzaileak, begiraleak...\nAdministrazio publikoan eta enpresa pribatuan: langileak, arduradunak, zuzendariak...\nNeurrira eginda*: gurasoak, eskola-jantokietako zaintzaileak...\n(3-6 saio, ordu bat-hiru ordu)*\n*saio kopurua eta saio luzera eskaeraren arabera egokituko da.\nEuskarari, gaztelaniari eta beste hizkuntza batzuei buruz sekula kontatu ez dizuetena. Hitzaldi interesgarria, jendartean errotutako hainbat ideiari buruzko hausnarketa atsegin eta kritikoa egiteko.\nPraktika ere egiten dugu, euskara eroso eta natural erabiltzeko tresnak eta estrategiak ezagutu eta eskuratu ditzazuen. Teoria eta praktika lotuta, modu dibertigarrian.\n(saio bakarra, bi ordu)*\nTailer dinamiko, atsegin eta parte-hartzailea da, euskAHALdun oso eta eroso sentitzeko aukerak eta bideak lantzeko.\nInguruko jendea aktibatu nahi duten euskaldunentzat. Bertan, baliabideak eskuratzen dituzte, euskara erabiltzeko aukerak identifikatu eta berriak sortzeko.\nTalde-dinamikak eta rol-jokoak erabiltzen ditugu, tokian tokiko errealitatera egokituak.\n(saio bakarra, lau ordu)*\nHorretan aldatu da nire jarrera, orain beti botatzen diot lehenengo hitza euskaraz bulegora datorkidan jendeari. Oso egokia da Lemoako edozein lantegitan egiteko, edo eskolako guraso elkartean... Finean, euskaraz jarduteko ohiturarik ez dagoen edozein esparrutan.\nKontxi Uriarte. Lemoako Arkitekto Teknikoa\nIkastaro hau egin arte, egiten ez zituzten deiak, kontsultak, galderak... egiten hasi dira. Bai, nabaritu da gogo bat sortu dela\nMaite Barruetabeña. Gipuzkoako Foru Aldundiko Funtzio Publikoko zuzendaria\nJarraitzeko asmoa daukagu. Ikastetxe batean izan dugun esperientziaren ondorioz, beste esparru batean ere martxan jartzeko asmoa daukagu: kirolaren munduan txertatu nahi dugu.\nMarian Mallea. Berriz DBHko irakaslea\nErabili ziren dinamikak parte hartzera bultzatzen gintuen, eta, nik esango nuke, eroso sentitu ginela denok dinamika horietan\nBegoña Gutierrez. Egogain Gerontologia Zentroko zuzendaria\nOstiralean, Metro Bilbaoren hizkuntza irizpideak aurkeztu ziren Bidebarrietako Liburutegian. Ahizeko Mikel Urdangarinek saiotxo bat emango du Hizkuntza kudeaketaren inguruan\nBatz-ek Euskara Plana dauka 2001. urteaz geroztik. Kooperatiba atzera begira jarri da, eta 20. urteurrena pasa den urtean izan bazen ere, pandemiak eragindako atzerapenaren ondoren…\nArratiako 24 enpresek konpromisoa hartu dute arlo sozioekonomikoan euskara sustatzeko, eta helburu hori lortzeko, datozen bi urteetan eusGara zerbitzuak eskaintzen dizkien tresnak baliatuko dituzte. Doako…


NORTASUN EZAUGARRIAK | TAUPADAK\nBIZIRIK ETA AKTIBOA\nHaurrak bere heziketaren eta ikasteko nahien protagonista nagusitzat hartzen ditugu. Hauek proposamen desberdinen artean aukera dezakete, eta ingurune prestatuetan modu autonomoetan esploratu. Guztia esperimentazioa eta aurkikuntzan oinarritua, ikaskuntza autonomoa eta bizipenezkoetara iristeko.\nHaur Eskola gizarteratzeko bigaren tokia izan dadin lan egiten dugu, lehen bizikidetza arauak eta familiatik kanpoko gizarte talde zabalago baten ohiturak eskura ditzaten.\nJolas inklusibo eta aske baten aldeko apustua egiten dugu. Esperientziaz, irudimenez eta aukeraz betetako ikaskuntza ahalbidetzeko.\nTinko egiten dugu kalitatezko hezkuntza emozionalaren alde. Haurren emozioetatik eta sentimenduetatik abiatzen gara, horiek ezagutuz, onartuz eta maitasunarekin lagunduz, inguratzen dituen munduarekin elkarreragin ahal izan dezaten. Entzute aktiboa, elkarrizketa, konfiantza, ulermena eta enpatia oinarri hartuta laguntzen dugu prozesuan.\nEspazio seguru, egonkor eta konfiantzazkoa eskaintzen dugu, berdinen arteko harremana, espazioarekiko eta hezkuntza ingurunearekiko interakzioa sustatzeko giro abegitsua duena.\nHaur Eskolatik kanpo proposamenak egiteko eta planifikatzeko apustua egiten dugu, ingurumenarekin elkarreraginez, esperientzia aberasgarriak lortzeko eta errealitateaz jabetzeko.\nHaur bakoitzaren denborak eta prozesuak errespetatzen ditugu banaka, denbora emanez, haren pentsamendua eta esperientzia behatuz eta ulertuz.\nGure materiala erakargarria eta naturala da, estetikoki zein funtzionalki. Haurrari atentzioa ematen dion materiala, harekin elkarreraginean aritzeko gonbita egiten diona. Material guztiak elkarren artean erabil daitezkeela uste dugu, funtzionaltasun desberdinak lortuz.\nGure proiektua Agoitzen sortu zen, herriko zerbitzuak bultzatu, zaindu eta erabiltzeko konpromiso irmoarekin. Agoitz herriaren aldekiko apustua eginez, elkarlana eta parte hartzea sustatuz.


Barrankismoa euskal mendietan\nParadisu naturaletan behera\nArroila-jaitsiera abentura-kirola da, erreka baten arroilan behera jaistean datzana. Euskal Herriko barnealdea eta bertako mendiak ezin hobeak dira horretarako. Hainbat ibilbide daude, eta gehienak landaredi oparoko lekuak dira, non txoko paregabeak aurkituko dituzun.\nErrekaren ibilguan behera jaitsi behar duzu oinez, beti bertikaltasunaren bila. Oso jarduera dibertigarria da, eta onena da eskarmentua ez dela beharrezkoa: igeri egiten jakin behar da, hori bai, eta lagunekin, bikotekidearekin edota familiarekin egiteko moduko jarduera da.\nHainbat zailtasun-maila daudenez, beti izaten da ezberdina:\nIbiltzea: beti ubidetik kanpo ibiltzea gomendatzen da. Gehiegizko higadura fisikoa saihesteko, alde batetik, eta ubideko bertako animaliak eta landareak babesteko, bestetik.\nKatuka jaistea: gutxi-asko malkartsuak diren guneetatik jaistea, oinak eta eskuak erabilita. Erabat bertikalak ez diren lekuetan edota jauzi txikiak direnetan, sokarik erabili ezin denean edo salto egin ezin denean.\nEskalatzea: arroila-jaitsieran ohikoena jaistea bada ere, batzuetan apur bat eskalatu behar izaten da, aurrera egin ahal izateko edota jaitsiera jarraitzea ahalbidetuko duten guneetara iristeko.\nEskubanda: bide horizontalean aurrera egitea, sokaz lagunduta, horma bertikal baten ertzetik, bestela igaro ezinezkoa litzatekeen oztopoa gainditzeko.\nRappela: aurrera egiteko teknika arruntagoa, horma bertikala sokaz eta kirolariaren arnesari lotutako jaitsigailuaz lagunduta jaistean datzana.\nIgeriketa: ur-sakonera gutxienekoa duten tokietan, oinez ibili beharrean, igerian joateko.\nTxirrista: jaitsialdi askea, sokarik gabe, urak leundutako harrian behera, ur-putzu bateraino. Txirrista erabat etzanda egitea gomendatzen da, lesioak saihesteko.\nJauziak: ibilguaren baldintzek ahalbidetzen duten guneetan. Desnibela gainditzea, ur-putzu batera jauzi eginez.\nZiur gaude, probatuz gero, jarduera gogokoenetakoa izango duzula. Anima zaitez!\nDobra Artziniegan kokatzen da, hain zuzen ere Aiara Haranean, Araban.\nIbon 35 urte, Gasteiz.\n"ZIUR ERREPIKATUKO DUDALA, GUZTIZ GOMENDAGARRIA!"\nTertangan egin nuen, Amurriotik gertu, eta paisaia zoragarria izan zen. Gainera, Nerbioi ur-jauzia oso hurbil dago.\nGomendatzen dizuet Kexako Multzo Monumentala eta Artziniagako herrixka bisitatzea, oso hurbil daude eta merezi dute.\nESPERIENTZIA AHAZTEZIN GEHIAGOA


Agifes: Mari eta Elene\nMari eta Elene\nMari Joxe Azurtza - 16/11/2012\nMaite dut irratia, gauero burko azpian. Gozoro laztantzen dut, musika xaloa entzun bitartean. Eskutan samurki hartzen dut eta bihotzera ekartzen, esatariaren ahots eztiak lokartzen nauen artean. Maite dut bere konpainia, gau ordu txiki eta handitan, bakarrik oheratuta, norbait bailitzan.\nMaite dut irratia, egunsentian, kanpoko ekaitz, trumoi eta tximisten berri ematen didanean, nik presarik gabe dutxa beroa hartu ahala. Esker oneko egiten nau, kanpoan enbata entzun eta buru-gorputzean behera doakidan uraren gozamenean.\nMaite dut irakasteko darabilen moldea eta era goizetan. Politikarien ika-mikak, munduko gorabeherak eta azken berrien neurtitz serioak buruan jartzen dizkit nik mundu mailako komeria korapilatsuak neurriz -eta bare- har ditzakedan ordu bakarrean. Maite dut, goiz nabarreko te kikararen azken zurrutada edatean, ohartzeke, jakitunago egin nauela jabetzean.\nMaite dut irratia, eguerditan, lehiaketa sasoian. Zorionekoa ni erantzun denak dakizkidanean: poza barreiatzen zait zainetan behera eta buruan gora. Irratia bera dut konplizea eta lekukoa, den-dena asmatu eta pozez saltoka hasten naizenetan. Besapean hartu eta baltse bat dantzatzen dut, berehalakoan.\nMaite dut irratia ilunabarrez, lan ondoren etxerako bidean. Herrialde ezberdinetako musika... algarak, txolarteak eta gertakizunak... bidelagun, tipi-tapa, irratiaren pili-pala...\nMaite dut etxeratutakoan piztea, sofan epel eseri eta istorioren batek biziberri nazan. Zenbat jende ausart eta kementsu dagoen, eguneroko bizitzan aurrera egin eta ezkutuan gordetzen duena...\nMaite dut irratia eta irratiak dakarrena... irratiak nigan pizten duena. Zuk arrantzan joan behar duzun bakoitzean dudan konpainia leiala. Ametsetako nire zurrumurrua, zurekin amestu eta guztiz berotzen naizenean hark egiten didan hitzezko besarkada kuttuna. Hori maite dut, itsasontzitik deitu eta biek gustuko dugun musika jartzeko eskatzen duzunean, musika horrekin egiten dugun maitasun gozoa nire azalean eta barrun-barrunbean kitzikari sentitzera naraman unea. Zu ez zaudenean irratia baitut lagunik maitatuena eta gertukoena, intimoa, nire intimitatean presente dagoen bakarra. Eta zu zaudenean, dudan lagun isil ulerkorra.\nMaite dut irratia, pertsonak alboan eduki gabe, pertsonak alboan sentitzera eramaten nauen gailua. Aparailua. Programazioa. Duela gutxi ezagutu dudan nire barruko txikia ere dantzan jartzen duena. Alaitu, ernegatu, ozpindu, samindu, mindu, poztu, biziberritu, indartu, lotsatu, ikaratu, urduritu, kezkatu, zoratu, nahastu, esnatu, aspertu, alpertu, itxaropendu... egiten nau. Txiki, zuk ere nik adina eskertuko duzu tresneria eta esataria.\nMaite dut irratia itzalia dagoen unea, irrati eza baita piztua dudanean gozatzera naramana. Beste soinu eta zaratek, nire pentsakizun eta sentimenduek.... biltzen nauten garaia, irratia berriz ere pizteko grina sortuko didana. Nik nire buruarekin eta nire sabeleko txikiarekin bakarrik egoteko dudan garai sakratua, berezia, oheratu aurrekoa. Orduan jarriko dut burko azpian, gauero, eta piztuko dut, nire konpainia bilakatuko dena eta nire txikia dantzan jarriko duena. Eta beharbada, munduko zokorik urrutiratuenetik zure ahotsa eta telefono deia entzuteko aukera emango didana.\nMaite baitut irratia gauero burko azpian... bai Mari, bai Elene naizenean, zurekin, ene laztana, beti Elene banaiz ere, irratiarekin Mari baitator gehienetan, zuk jakin gabe. Ez duzu Mari ezagutu eta ezta ezagutuko ere... nahiz eta Marik Elenek adina maite zaituen eta zurekin berdin jokatzen duen. Marik badaki bera Elene dela, Elenek ez du Mari ezagutzen, ordea. Ez du bere berri sekula izan... duela bi hilabete psikiatrak aipatu arte. Eta ez zion sinistu... irrati bat oparitu ziola ikusi zuen arte, sekula pizten ez zuen aparatua, buru nahasle zaratagilea, ez gustukoa.... Marik etengabe piztua eta alboan duena.\nMaite dut irratia, Elene maite dudan adina eta Elenek isiltasuna maite duen beste. Maite dut ere barruan dakardan txiki dantzaria.\nLaztana itsasoan. Elene eta txikia nire barruan. Irratia lagun inguruan...\nMarik (eta Elenek)


Arkupe - Aretxabaletako udala\nAretxabaletako udalarentzat Arkupe kultur etxearen azpi-webgunea garatu dugu. Azpi-webgune hau udalaren webgunearen baitan dago. Garapena Plone eduki kudeatzailea erabiliz egin dugu.\nULMA Packaging enpresa hainbat feriatara joaten da urtero, horietako bat da Interpack. Ferien aurretik lana egiteko tresna bat da garatu duguna, eta enpresak eskaini nahi duen beharrezko informazio guztia eskaintzen du. Aparteko webguneak garatu beharrean, azpiwebguneen alde egin dugu.\nAzpeitiko kultur mugimendu indartzeko helburua du Dinamoak, Azpeitiko Udalak eta Kultur Mahaiak martxan jarritako proiektuak. Dinamoaren webgunea azpiwebgune moduan dago egituratua, Kulturaz.eus webgunearen azpian. Garapena Plone eduki kudeatzailea erabiliz dago egina.\nDonostia 2016 dela eta antolatzen den "Europa bat-batean, kantu inprobisatuaren nazioarteko topaketa" biltzarraren azpiwebgunea garatu dugu. Aparteko webgune bat egin ordez antolatzailea den Mintzola Fundazioaren webgunearen baitan sortu da azpiwebgunea, bere diseinu eta eduki zuhaitz propioarekin. Garapena Plone eduki kudeaketarako sistema erabiliz egin dugu.\nDebabarreneko produktuen klub-gastronomikoa azaltzen duen micro-site bat


26/02/2013 17:26 0 comentarios\nElurrezko Ohial Zuria\nOrain urte batzuk, hondartzatik itsasora bidean, gizon garai eta ile urdindu bat ikusten nuen, ipar-mendebaldera begira, iparrorratz batek gidatuko balu bezala, kolore desberdinetan bustitako pintzel apal batekin oihal zuriaren gainean marrazten. Ikusten nuen aldiro zera pentsatzen nuen; «historian lan gehien eman duen koadroa izango duk horrako hori».\nNoski, oker nengoen, artean, ez jakin eta ondorioz lotsabako, ez nekien Ernest Hemingway zirudien pintore...\n24/02/2013 13:33 0 comentarios\nRobert Duval aktoreak «Kilgore» koronela antzezten du aipatu filmean. Helikoptero destakamendu bateko buru,...\n14/02/2013 11:22 0 comentarios\nKanpotik begi onez ikusten gaituzte. Hizkuntza exotikoa da gurea, urrunekoen begietara. Etxean badira ordea, hamarka urte bertan bizi arren bi hitz euskaraz...\n08/02/2013 14:55 0 comentarios\nEgun horretan bertan Axi Muniain zarauztarra ere uretan zen McNamararekin batera eta goiko bideo honetan ikus daitekeen bezala, ikaragarrizko olatuak hartzen ibili zen. McNamarak hartu zuen olatu hura berak ere har zezakeen, zeren...


Ibarrako Udal Liburutegia: 2009/10/25\nIñaki Plaza & Ion Garmendia. 20 hatz proiekt\nNahiz eta beraien lehenengo diskoa izan, Iñaki Plaza eta Ion Garmendia ibartarra ez dira hasiberri batzuk musika munduan. Urteetan Kepa Junkera, Faltriqueira, Tejedor , Ibon Koteron ... bezalako musikariekin jo dute zuzenean edo beraien diskoetan parte hartu dute. Gainera, saio didaktikoak, instrumentu ezberdinei buruzko ikastaroak eta ikasketa metodologia berriak ere landu dituzte.\nDisko honetan, euskal musika eta instrumentu tradizionalak (trikitia, alboka, txistua, txalaparta ...) pvc-ko hodiak, plastikozko bidoiak edo harrizko txalaparta bezalako beste musika-tresna batzuekin nahasten dituzte, tradizioak eta esperimentazioak bat eginez eta emaitza polita lortuz.\nLupak abestiarekin egindako muntaia duzue hemen ikusgai\nIdazlea: Ibarrako Udal Liburutegia Ordua 17:35 No hay comentarios:\nEtiketak: CDak, Ibarra, Musika\nDatorren ostiralean, urriaren 30ean, arratsaldeko 6etan ipuin kontaketa saio berri bat izango dugu Ibarrako Kultur Etxean. Kontalaria Miriam Mendoza izango da eta 5-8 urteko haurrentzat kontatuko ditu bere ipuinak.\nEusko Jaurlaritzako Kultura Saileko Liburutegi zerbitzuaren laguntzarekin antolatutako saioa.\nIdazlea: Ibarrako Udal Liburutegia Ordua 11:10 No hay comentarios:


< Zertarako idatzi | Tragedia eta komediaren artean >\nKonpainia: Anakrusa. Lekua: Barakaldo antzokia. Eguna: Urriak, 4.\nOroimenaren korapiloan galduta agertzen da aktorea, aurrean duen paperezko metatxoan arakatzen, zerbaiten bila balebil bezala. Zaku bat darama esku artean, oroitzapenen zakua agian, eta hantxe dabil bilaka, Oier Guillanen poema luze, handi, eder eta sakonaren lehen hitzak esanez: “Haizeak udazkeneko azken hostoak eraman zituen...”. Esku bat atera da paperezko metatik, eta gero beste bat, hanka bat, eta oroitzapenen eremutik gizona eta emakumea irten dira, arropa zuri soilekin edertuak eta elkarren osagarri, hasierako agerpenean argi geratu den bezala.\nAktorea, bitartean, ikasmahai zahar baten aurrean jesarri eta idazmakina handi batean hasi da tekleatzen, poltsikoko erloju baten zaintzapean eta idazteko papera ikusleenganaino luzatuta. Teklen kolpetxoak haizearen hotsarekin nahastu dira, eta beste soinu elemental batzuekin batera —piano nota esanguratsuak, zarata mekanikoak...— soinu-banda inguratzailea eratu dute. Horrek guztiak, gehi eremu eszenikoaren diseinu soilak, giro oniriko nabarmena sortu du, eta horrekin bat eginez ibili dira dantzari biak —Noemi Viana eta Eneko Gil— eta antzezlea —Iñigo Ortega—, denak emanda eta batere protagonismorik bilatu gabe, osotasun baten zerbitzura, halako moldez non istorio surrealistako pertsonaiak ikusi ditugun, antzezle eta ezagunak zirela ahaztuta.\nDramaturgia garaikidearen paradigmatzat jo ahal dugun pieza eredugarri honetan dena dator bat poesia eszenikoaren zerbitzura, Ander Fernandezen argi-diseinuaren gidaritzapean, eta esaldi kateatuen korapiloa lotzen eta deslotzen doa antzezlearen deklamazio bikainean, ahoskera perfektuan eta prosodia esanguratsuan. Dantzariek, anartean, dentsitate psikologiko handiko irudiak konposatzen dituzte, protagonistaren barne-bilaketa beste plano batera eramanez eta beren mugimendu-kalitatean zehatzak, suabeak, kementsuak eta definitzaileak izanez.\nOroitzapenen eremura egindako bidaia honetan ugariak eta sormentsuak izan dira paralelismoak —dantzarien eta euren itzalen artekoak, dantzari gizonaren eta aktorearen artekoa...—, eta une batzuetan edertasun handiko pasarteak ikusi ditugu. Esate baterako, Noemi Vianak solo jostagarri bat eman duenekoa, musika in crescendo zihoala eta Iñigo Ortega ametsetan zegoela. Edota azken akabukoa, Viana eta Gil besarkada batean paperezko bola zimurtuak sakabanatzen zituztela, udazkeneko orbelaren gainean dantzatuko balute bezala.


Gasteizko sorosleen greba bertan behera geratu da - Diario de Noticias de Alava\nGasteizko sorosleen greba bertan behera geratu da\nEdukiera hiru ordutik gorakoa ez izatea kontrolatuko du Gasteizko Udalak\ne. f. domínguez 20.08.2020 | 22:46\nSorosleen greba partzialaren irudia. Argazkia: Jorge Muñoz\nGASTEIZ – Hilaren 10etik egunero lau orduko greba partziala egiten ari diren Gasteizko sorosle eta begiraleek bertan behera utzi dituzte lanuzteak, betiere "adostutako gutxieneko konpromisoak" betetzen badira. Negoziazioak betetzen ez badira, sektore osoan greba egingo dutela ziurtatu dute.\nProtesta horren ondorioz, Mendizorrotzako eta Gamarrako udal-igerilekuak itxi behar izan zituzten, eta protestara deitu zuten salatzeko "Udalak koronabirus pandemia kirol-jarduerak murrizteko aitzakia gisa" erabiltzen zuela. Izan ere, LAB sindikatuak azaldu zuenez, murrizketak zeuden langileen eta igerilekuak irekitzeko eta ixteko ordutegietan. Gainera, Udalak instalazioetako materiala berrikusteko eta desinfektatzeko denbora kendu zuela ere azaldu zuten.\nBittor Gonzalez LABen kirol jardueretarako arduradunak Europa Press agentzian azaldu duenez, langileek "gutxieneko" konpromiso akordioak lortu dituzte Udalarekin baina, azkenean, abuztuaren 10ean hasitako lanuzteak bertan behera uztea erabaki dute. Sektoreak 350 langile inguru ditu Araban, eta horietatik 200 monitore eta sorosleak dira Gasteizen. Azken horiek 15 minutuko tartea eskatzen dute txandetan sartu eta irteteko, segurtasun-neurriak bete eta zaintzeko. Aldarrikapenak jardueren monitoreei eragiten die, eta baliteke horien lan-bolumena %61 murriztea 2021eko ekainera arte, arduradun sindikalek eskuratu dituzten ordutegien eta ikastaroen eskaintzaren arabera.\n"Udalak proposamen alternatiboak eta ideiak jasotzeko konpromisoa hartu du, programaren eskaintza hobetzeko eta, pandemia igarota, ikastaro guztiak itzultzeko", esan du. Hala ere, Gonzalezek etsipena agertu du, Udalak ez duelako hiruko mahai bat sortu nahi. Ildo beretik, Udalak uste du greba bertan behera uztea "albiste ona" dela, eta enpresa esleipendunak eta langileek "negoziatzen" jarraitzea espero du, euren "desadostasunak" ez direlako "ez hain funtsezkoak, ezta adosteko zailtasun handikoak ere".\nBestalde, Eusko Jaurlaritzako osasun agintariek ezarritako ordutegi-mugaren aurrean, Gasteizko Udalak ziurtatu du kanpoko igerilekuetan hiru ordu baino gehiago ez egotea zainduko duela. "Udalak aukerarik malguenaren alde egin du, informazioa emanez eta ahozko muga horiek betetzeko erantzukizun indibiduala eskatuz".\nHilaren 10etik egunero lau orduko greba partziala egiten ari diren Gasteizko sorosle eta begiraleek bertan behera utzi dituzte lanuzteak.\nDesgaitasuna duten pertsonei laguntzen.\nUra arduraz kontsumitzeko aholkuak ematen ari dira.\nAltraste Danza estrena el viernes en el Félix Petite su obra ´Mientras llueva´


Agustin Erkizia: «Prebentzioaren arloan, geure mailan, denok ditugu ardurak» | Gizartea | Berria\nSuizidioa. Agustin Erkizia. Biziraun elkartearen sortzailea\nIKERNE ZARATE / GIPUZKOAKO HITZA Tamaina handiagoan ikusi\nTabua. Suizidioaren gaiarekin lotuta usu agertzen da hitza. Beren buruaz beste egindakoen kasuak ezkutatzera egiten da: isiltzera. Murru hori apurtzeko ahalegina egin dute, hala ere, igaro urteotan suizidioaren errealitatea gertuan bizi izandako hainbat familiak: antolatzen hasi dira, elkarteetan. Era horretan eratutakoa da, adibidez, Biziraun. Maite dugun norbaiten suizidioak mindutako pertsonen elkartea: halaxe dute izendatua. Sortzaileetako bat da Agustin Erkizia (Aizarnazabal, Gipuzkoa, 1963). Gasteizen izan zen atzo, estrategiaren aurkezpenean. Izan ere, hitza izan dute dokumentua lantzeko prozesuan.\nPozik, oro har, emaitzarekin?\nBai; batetik, lidergoa gobernuak hartu duelako, eta diziplina anitzetako profesionalek parte hartu dutelako prozesuan: erakunde askotakoak. Ez da erraza izaten hainbeste eragilek parte hartzen duten egitasmo batean dena bateratu eta dokumentu bakar bat ateratzea. Beste kontu bat da horren atzetik zer etorriko den. Neurriak hor daude, mailakatu dira, denboraren arabera antolatu dira, eta batzorde bat ere aipatu da horien jarraipena egiteko. Baliabideak falta dira orain; ikusiko da zer baliabide jartzen diren, nola gauzatzen diren, eta horren arabera pentsatuko dugu. Paper hutsean ez geratzea espero dugu.\nTabua maiz aipatzen da suizidioaz aritzean. Estrategia hau aurkeztu izana bada horren kontra egiteko modu bat..\nDudarik gabe. Horregatik aipatu dut lehen lidergoarena. Gobernuak Osasun Sailaren bidez gai honen lidergoa hartu izanak beste maila batera darama. Eta nik uste dut hemendik urte batzuetara gai izango garela suizidioari beste era batean begiratzeko. Oraindik tabua da, eta horrenbeste urtean aldatu ez den zerbait bat-batean aldatzea ezinezkoa da. Baliabide ikaragarriak beharko genituzke. Bueno ez dakit baliabide horiek izango bagenitu ere bat-batean aldaketa hori egiteko erarik balegokeen. Belaunaldi kontua da. Baina tabu izaera horretan argi izpiak ikusten hasi behar dugu. Gela ilun horretan, leihoa ireki, eta argiztatu behar dugu hor atzean dagoen arazoa.\nPrebentzioan urratsak egitea da estrategiaren helburuetako bat. Tabua eraitsi ahala errazagoak izango dira hor urratsak?\nBai. Prebentzioa, gainera, alor askotan egin behar da. Prebentzioaren arloan, geure mailan, denok ditugu ardurak. Gaia ikusarazteko prozesuan, adibidez, guk, elkartekook, hitzaldiak-eta ematen ditugunean, ikusten dugu askotariko jendea hurbiltzen zaigula, eta errealitate gordin horren berri kasik ez dutela. Beraz, lehenbizi egin behar dena da informatu gizartea bere osotasunean, jakin dezan zer neurritako arazoa den. Gero joango gara denok pixkanaka egin beharrekoa egiten.\nPlazara atera zarete azken urteotan pertsona maiteren baten suizidioak kolpatutako pertsonak, eta agerian utzi duzue oinaze horren aurrean sentitzen den bakardadea: nora joan asmatu ezina. Zer moduzko neurriak proposatu dira horrekin lotuta?\nGure elkarteari aukera eman zitzaionean prozesuan parte hartzeko, proposamenetako bat hori izan zen; zoritxarrez suizidio bidez norbait galdutakoan hor geratzen direnentzat laguntza bat ematea. Adierazi genuen ezin zitekeela luzatu gaur egungo egoera. Izan ere, gu ez gara gaixoak, baina min ikaragarria daukagu, eta, min hori behar bezala tratatu ezean, ondorio larriagoak ere ekar ditzake. Hori jakinda, esan genuen komeni zela suizidioa gertatu ondoren pertsona horren gertukoentzat zerbait egitea. Estrategiako neurriak proposatu dira denboraren arabera mailakatuta, eta hori lehenengo mailan sartu da; alegia, garrantzia eman zaio. Beraz, urtebeteko epean horri erantzuna ematen hasi beharko luke osasun zerbitzuak. Orain ikusi beharko da laguntza hori nola ematen den.\nIzan ere, egun zurtz sentitzen da jendea gaiaz aritzeko orduan...\nHain justu, jendea aholkularitza eske elkartera etorri izan zaigu. Guri gustatuko litzaiguke pertsona horiei esatea: «Zoaz hara; erantzungo dizute». Izan ere, jendea etorri izan da, suizidio bat gertuan izan berritan, etsi-etsian, laguntza eske, eta guk egun antolatuak ditugun laguntza taldeetan sartzeko eran ez daude pertsona horiek: ilunpe osoan daude, dena puskatuta dago haien bizitzan. Lehen arta bat behar dute...\nBaina ez dago bermatuta...\nEz, ez. Eta guk nahiko genuke jendeari esatea nora joan.\nHistoria klinikoetan suizidio arriskuan direnen gaineko ohartarazpenak egiten hasteko era ireki nahi du, besteak beste, estrategiak. Zer iruditzen zaizue?\nBai. Hor daukagu arazotxo bat: suizidiorako tentazioa dutenek ez dakigu zer neurritan jotzen duten osasun zerbitzura. Agian, hurbildu ere ez dira egiten. Beraz, garrantzitsua da jendeari atea irekitzea: lasai sar dadin, estigmatizaziorik gabe. Izan ere, datu estatistikoei erreparatuta, beren buruaz beste egin dutenen portzentaje handi bat ez da inoiz osasun zerbitzuetan sartu ere egin. Historia klinikoan abisua jartzea ongi dago, baina lehenik eta behin bilatu behar da hurbiltzea.\nHain justu, isilean eta ustekabean heltzen direlako kasu asko...\nBai, eta osasun zerbitzuetatik pasatu gabe. Pena da. Hurbiltzen diren neurrian, identifikatu, eta erantzun egokiak hartu behar dira. Zer esango diozu? «Joan zaitez etxera, eta ikusiko dugu»? Hori ezin duzu esan: hurrengoan ez da joango. Beren buruaz beste egiten dutenek istant batean egiten dute; hamar minutuan erabakia har dezakete, eta egin.


Otoitza nitaz pentsa dezan. ? Gaua eta eguna [eta itzulera]\nOtoitza niregan pentsatzeko. Maitatua eta nahi sentitzeko beharra bizi dugu, hau da, nolabait, normala. Uko egiteko beldurra areagotu egin da premia hori eta askotan aurkitzen gara batzuen bila otoitza, beraz, niri pentsa Eguna eta gaua, itzuli eta deitu.\nOso neurri desesperatua dirudi, baina errealitatetik ez dago ezer.\nOtoitzak gure arma espiritual indartsuenak dira, beraz, ez dugu zalantzarik izan behar eta edozein premia betetzen dugun bakoitzean erabili, edozein dela ere larria izan daiteke.\nOtoitza beti izango da konponbidea eta hori gure bizitzako arlo guztietan aplikatzen da.\nGuztientzako ondare bereziak daude eta kasu jakin honetan besteak baino eraginkor eta indartsuen berdina ere badago.\n1 Nire inguruan pentsatzen duzun otoitza funtzionatuko al da?\n1.1 Heriotza Santurako otoitza niregan pentsatzeko\n1.2 Otoitza oraintxe bertan nirekin pentsatzeko\n1.3 Otoitza nire etsipena bilatzeko\n1.4 Otoitza niregan pentsatzeko eta itzultzeko\n2 Esan dezaket 3 esaldiak?\nNire inguruan pentsatzen duzun otoitza funtzionatuko al da?\nArtikulu honetan jarritako esaldi guztiak probatu dira eta ehunka arrakastaren lekukotasunak dituzte.\nOso indartsuak dira eta ahalmen izugarriak dituzte.\nHoriek guztiak fede handiz otoitz egiten baduzu eta beharra baduzu, ziur egon daitekeela funtzionatuko dutela.\nJainkoak eta gainerako santuek benetan behar dutenei laguntzen diete. Behar baduzu, besterik gabe, eskatu Jainkoaren laguntza.\nZure burua pentsatu, egunero, egunez eta gauez maitatu, bilatu eta etsi egingo zaitu.\n(Sentitu pertsonaren izena) nire sentimenduak eta nire gorputza, gorputza pentsamenduak eta arima pertsona, etorri niregana gaua eta eguna, edozein dela ere zure alboan egongo zarela.\nEskatzen dizut, Santa Muerte Lady izenean emateko eskatzen dizut indarra eta erabateko kontrola, pertsona hori nire ondoan edukitzeko, eskatzen dizut beti zaindu nazazula, eta inoiz eskatzen dizudan mesede horiek guztiak betetzeari uzteko.\nNahi duzun arte, zure presentziara eramateko eskatzen dizut. Deitzen dizut, ez nazazu inoiz baztertu eta ez nauzu jaramonik egiten eskatzen.\nMaitasun bat nirekin pentsatzea zaila da.\nHorregatik, norbait indartsu eta maitasunean indar askorekin otoitz egin behar dugu.\nSanta Muerte erakunde egokia da egiteko\nOtoitza oraintxe bertan nirekin pentsatzeko\nZuregana hurbiltzen naiz nire bihotza arindu eta nire zauriak sendatu ahal izateko. Gorenaren ondoan egon zaren eta maitasuna aldarrikatzen duzuenok. mundua Niregatik trukatzeko eskatzen dizut, zure laguntza eta errukia eskatzen dizut Oh ene goiaingerua!\nLagun iezadazu maitasunaren gosea arintzen, lagun iezadazu lotura emozionalak eta errealak sortzen. Egin (esan maitearen izena) hurbil zaitez maitasun hutsez.\nEntzun nire bihotzaren eskaerak eta ez nazazu utzi nire maitasunaren archangel itxaropenean, zeruko printzea.\nGaraien maitasuna merezi duzuenok, bila ezazu bakea nire bihotzean. Bete nazazu maitemindu naizen pertsona honekin pozik egoteko pozaz. Badakit zure ontasunak zure bihotza ukituko duela eta niregana etorriko zarela, Jainkoaren zerbitzari biak garela. , miraria egingo duzu.\nzure maitasuna da infinito ene Goiaingerua, zure handitasunak betetzen nau eta nire esker ona betikoa izango da. Ukitu bere bihotza eta nirea berehala sendatuko duzu.\nOngia nirekin egon dadila eta zure maitasuna munduarekin izan dadila, Amen!\nKasu honetan, otoitzaren emaitzak berehala ikusiko ditugu berretsi ezin badugu eta otoitz zehatz honi buruz gauza indartsua da. Honek miraria egiten dela sinestarazten digu, emaitza bera ikusi ez arren.\nBatzuek hori uste dute otoitz egin edo galdetu desioak edo pentsamenduak menderatzeko asmoarekin beste batzuen ekintza berekoia da gure aldetik, baina beste batzuek maitasun ekintza bat dela uste dute eta ikuspuntu asko daudela.\nAdibidez, harrotasunak eten egin duen eta beso bat duen pertsona bati bihurrikatzea baimentzen dion kasuetan, orduan nire maitearentzat otoitz indartsu hau niretzat oso erabilgarria izan daiteke, baina ez da minik egingo guztioi eta gero otoitz batekin lausotzen eta kontu berri bat egiten saiatuko gara.\nAsmoa gertakari bat gertatzeko beharra sortzea da, nahi ez duena besteari erabaki eta egiteko okertzea.\nOtoitza nire etsipena bilatzeko\n"Begira nazazu orain, une zehatz honetan (pertsonaren izena aipatzen duzu) nire bila nahi zaituztet, zu zauden lekutik.\nJauna, une honetatik eskatzen dizut (pertsonaren izena) zure pentsamenduak niri bakarrik jar ditzadan, ezin dudala beste ezer pentsatu, zure kontzentrazioa niretzat soilik dedikatuta dagoela.\nHorrela ulertzen dut nire bizitzan behar nauzula eta ez duzula beste egunik pasatu behar nire maitasunik gabe. Egin une hau (pertsonaren izena) zure harrotasuna ahaztu, deitu, bila nazazu etsi eta nahi nazazu zure alboan egon zure egunetan.\nJainkoaren indarraz, hiru aingeru aldarrikatzen ditut. MIGUEL, RAFAEL, GABRIEL, beraz, eskua jarri behar dute (pertsonaren izena) eta ezin dute bigarren bat burutik atera.\nBere bihotza, gorputza, arima eta izpiritua niretzako bakarrik eta niretzako soilik izan daitezen, gaizki nahita hurbildu nahi duten guztiak alde batera utz ditzala.\nJesusen izenean, amen. "\nOtoitza pertsona gisa izan ditzakegun behar guztietarako eraginkorra da eta desesperatzeraino sentitzea nahi dugu askotan.\nOtoitz egin ezazu beste pertsona bati, oraingo bikoteari, edo duela gutxi abandonatu nauten ikasle ohiei, gure bila aritzea izan daitekeela sentitzea.\nAskoz gomendagarriagoa da otoitz egin pertsona horren bila eta gaitzespen mingarriaz azaldu.\nOtoitzak hitzak baino askoz gehiago izan daitezke, dena da gure otoitzak egiten ditugun fedean.\nOtoitza niregan pentsatzeko eta itzultzeko\n"Jainkoaren ahalmen handian, etsipen espiritua, menperatze espiritua, deseroso sentitzen zaituztet.\nNagusitzen laguntzen dut (pertsonaren izena) eta haien 5 zentzumenak kontrolatzen lagundu dezazuen, horrela, ezin dut haien burutik segundo bat atera.\nGonbidatzen zaitut, bidaiatu nahi dudan bide honetan nire gida izan dadin, beraz, (pertsonaren izena) niretzat soilik dago, beraz, adiskidetasunetik harago doazen edo nahi dituzten asmoekin hurbildu nahi zaituzten guztietatik aldendu zaitezke. har itzazu nigandik\nEgokitzen zaituztet, egunez eta gauez zure pentsamendu bakarra izan dadin, nire bila nahi nauzuen eta nire ondoan egon zaitezten.\nZure izenean, izpiritu handia. Amen ”\nUtzi digun norbaiten itzulera lortzeko laguntza espiritualak eskatzea urte asko daramatzan praktika da.\nDeitzen diote la etsipenaren otoitza eta imajinatu baino indartsuagoa da.\nOtoitz horiek eguneko edozein momentutan egin daitezke, kontuan izan behar duzuna da benetan nahi duzuna.\nOtoitza ideia garbiekin egin behar denez, ez dugu batere nahi ez dugun zerbait eskatzea ekiditeko.\nEsan dezaket 3 esaldiak?\nJende askok ez daki bat baino gehiago otoitz egin dezaketen otoitza. Kasu honetan baietz esan dezakegu.\nOtoi nahi dituzun otoitz guztiak, baina egin egun desberdinetan soilik\nInoiz ez otoitz bat otoitz bera egun berean egin.\nSaiatu otoitz bakoitzaren artean egun bateko tartea uzten nire inguruan pentsatzeko eta amestu nazazu egun eta orain.\nFedea otoitz guztietan gauzarik garrantzitsuena da. Fedea baduzu eta beti otoitz egiteko dena emango du sinesten baduzu, otoitz guztiak funtzionatuko dute.\nNola gainditu bekatua Bibliaren arabera?\nNola gainditu tentazioa bibliaren arabera\nZergatik da garrantzitsua hamarrena?\nNola ebanjelizatu gorde gabekoak


Urretan inbertitzea | Consumer\nKrisi ekonomikoko garaietarako babesleku egokia izaten jarraitzen du, baina kostu gehigarriak ditu, mantentzeagatik eta segurtasunagatik.\nFinantza-krisi betean, nazioarteko Burtsak ziurgabetasun handi batean kokatuta daudela, inbertitzaile asko ari dira galdetzen atzeraldi ekonomiko horietarako inbertsio alternatibo bati buruz. Aukera horietako bat klasikoa da: urrezko inbertsioa, aurrezkien errentagarritasun handiena lortu nahi dutenentzako aukera interesgarria, baita ezagutza sakona behar duten merkatuetara joatearen kontura ere. Baina kontuan hartu behar da, urrea babes-balioa den arren eta segurtasuna ematen duen arren, ez duela dibidendurik ekartzen, eta kostu gehigarriak dakartza, mantentzeagatik eta segurtasunagatik.\nEskaintza dibertsifikatuaIrudia: sanja gjenero\nUrrea pasiborik gabeko aktiboa da, zorpetze-maila handiko egoeretan inbertitzeko ezin hobea. Garrantzitsuena azken ekitaldietako balio-handitzeak aprobetxatzea da (2010eko ekainaren bukaera arte, %15 baino gehiago).\nLingote moduan eros daiteke (ia %100eko purutasuna duten urrezko barrak, eta haien prezioak 5.000 eta 20.000 euro bitartekoak dira, neurrien arabera), edo meatze-enpresen akzioen tituluetan. Beste formula batzuen bidez ere eskura daiteke, hala nola gordailu ziurtagiriak, etorkizuneko urrezko gordailuak edo gero eta gehiago merkaturatutako inbertsio funtsak. Interesa duen aurreztaileak hainbat ikuspuntutatik egin diezaioke aurre inbertsioari, eta hori da urre koloreko metalaren abantaila nagusietako bat inbertitzaileentzat.\nGordailu ziurtagiriak: merkatuan urre fisikoa eskuratzeko modurik errazenetako bat dira; izan ere, horrelako ziurtagirien eroslea urrearen jabea da, nahiz eta bere etxean edo inongo finantza entitatetan ez izan. Zer lortzen da jarduteko modu horrekin? Lehenik eta behin, mota horretako eragiketen garraio- eta mantentze-kostuak merkatzea, eta, bigarrenik, lapurreta-arriskuak murriztea. Eragiketa horiek mugatuta daude eta ezin dira edozein finantza-erakunderen bidez egin; eragiketa horietan espezializatutako gama altuko inbertsio-bankuen bidez gauzatzen dira.\nUrrearen etorkizuna: eragiketa honen berezitasunetako bat da erosketaren eta salmentaren arteko aldea oso txikia dela. Abantaila batzuk ditu, hala nola inbertitzaile txiki eta ertainaren pareko produktua izatea, baina, beste finantza-aktibo tradizionalagoekin gertatzen den bezala, mugaegunei, kotizazioei eta abarri begira egon behar da.\nInbertsio funtsak: inbertsio mota guztien artean ohikoena da. Meatze-konpainien ekintzetan inbertitzen duten funtsak dira. Hala ere, finantza-arloan ezarpen txikia duenez, aukera arriskutsuagoa da Ibex-35ean edo Dow Jonesen kotizatzen duten enpresetan oinarritua baino, adibide batzuk aipatzearren. Etorkizuneko errentagarritasuna funts horietan sartzeko unearen eta irteeraren araberakoa da, errenta aldakor tradizionalean bezala. Aukera egokia izan daiteke krisi-garaietarako, bereziki garai altzistetarako, urrezko funtsen errentagarritasuna besteena baino handiagoa denean.\nUrrea da gobernuen kontrolpean ez dagoen aktibo finantzario bakarra, nahiz eta haren kontratazioa erakargarriagoa den, ziurgabetasun eta atzeraldi ekonomikoko aldietan babes-balio gisa betetzen duen zeregina dela eta, beste finantza-aktibo batzuek emandakoen gainetik. Metal preziatu horren erosketa, hainbat modalitateren bidez, nabarmen hazi da finantza-krisian. Nazioarteko broker askok hartzen dituzte posizioak. Gainera, likidezia handia ematen duen inbertsioa da, eta itxaron gabe eta penalizaziorik gabe erosteko eta saltzeko aukera ematen du.\nMetal preziatuaren prezioa igotzeak bi digitutik gorako irabaziak sortzen ditu, eta azken urteotako inbertsio errentagarrienetako bat bihurtu da, errenta aldakorraren, bonuen merkatuaren edo bestelako inbertsio tradizionalen gainetik. Urrea ondo defendatzen da, bai egoera inflazionistetan, bai deflazionistetan, eta dolarraren bilakaeraren “korrelaziorik gabeko” aktiboa da.\nLikidezia ematen du eta itxaron gabe eta zigorrik gabe erosteko eta saltzeko aukera ematen du\nNahiz eta urrezko inbertsioak abantaila asko dituen, ezin dira alde batera utzi eragozpen batzuk, hala nola dibidendorik ez ematea (burtsan tituluak erostean gertatzen den bezala). Gainera, mantentze-lan konplexua du, dela lapurtu daitekeelako, dela bankuek dituzten kutxa gotorretan uzteak dakarren kostu gehigarriagatik, egindako inbertsioa nabarmen garestitzen baitu. Inbertitzaile txiki eta ertainari atzera eragin diezaiokeen beste alderdi bat finantza-merkatu horri buruzko ezjakintasuna da, nola kontratatu, merkatuak eskaintzen dituen produktuak eta merkatuaren bilakaeraren oinarriak.\nKontratazioak sortzen duen arazo handienetako bat merkatu mota horretan lan egiten duen entitate bat aurkitzea da. Oro har, nazioarteko banku-talde handiek eskaintzen dituzte gehien, baita banka nazionalaren sektore oso espezializatu batek ere, produktu horiekin jarduteko sail kualifikatuak baititu.\nUrretan inbertitzea erabaki aurretik, funtsezkoa da merkatu horretako adituekin hitz egitea finantza-erakunde edo -bitartekari baten bidez, haiek erabakiko baitute kanal horiek erabiltzeko egokitasuna, bezero bakoitzaren beharren arabera. Merkatu hori ezagutzen ez duten inbertitzaileek ez dute inbertsiorik egin behar; izan ere, produktu bakoitzak (erosketa fisikoa, gordailuen ziurtagiria edo etorkizunekoa) mekanika konplexua du, eta espezialistek egoki erabili behar dute.\nEZ DA BEZ ORDAINTZEN\nInbertitzaileentzako urre erosketaren erakargarritasun handienetako bat da BEZetik salbuetsita dagoela. Izan ere, Balio Erantsiaren gaineko Zergaren salbuespena metal horian egiten diren inbertsio guztietan ezarrita dago, Balio Erantsiaren gaineko Zergari buruzko 37/1992 Legearen 140. artikuluan Inbertsioko Urrearen Araubide Bereziaren V. kapituluan jasota dagoen bezala.\nOndorio praktikoetarako, horrek esan nahi du, beste ondasun batzuen aurrean, urreak ez duela errekargurik kontzeptu horrengatik. Baina, gainera, inbertitzaileak etekina atera diezaioke diru-eskaintza handitzearen ondorioz diru-paperak balioa galtzen duelako pixkanaka, eta hori ez da metal preziatu horrekin gertatzen, ez baita debaluatzen.\nekonomiko inversión-eu krisi mercado-eu periodos-eu


2020ko IRURTZUNGO UZTAILEKO JAIEN INGURUKO OHARRA - Irurtzungo Udala\n2020ko IRURTZUNGO UZTAILEKO JAIEN INGURUKO OHARRA\nIrurtzungo Udalak, aho batez eta bizi dugun egoerak hartara behartuta,\naurtengo uztaileko jaiak bertan behera uztea erabaki du.\nBadakigu zeinen garrantzitsuak diren herriko festak herritar guztiontzat. Hori dela eta, ez dugu erabakia sobera goiz hartu nahi izan. Nafar Gobernuko gomendioak aintzat hartuz, gure iritzia Kultur kontseiluko bileretan partekatua izan da.\nErabaki zaila hartu behar izan dugu aurten, egoera desberdin eta latz honi egokitzea dagokigu eta. Ohitura asko alde batera utzi behar izango ditugu eta segurtasuna bermatzea ez dena beste, maila batean kokatu beharrean gaude.\nArduraz jokatzen ari garelakoan gaude. Etorriko dira urte eta garai berriak. Eutsi goiari eta zaindu gaitezen.\nIrurtzungo udaletxeko alkate eta zinegotziak.\nErantzunak desaktibatuta daude 2020ko IRURTZUNGO UZTAILEKO JAIEN INGURUKO OHARRA sarreran\n← YOUTUBE-IRURTZUNGO UDALA Kanala\nEskualdeko Oinarrizko gizarte Zerbitzuen Mankomunitateak: Topa! →


Birusaren aldaera berriei aurre egiteko plana aurkeztu du Bruselak\n225 milioi euro bideratuko dituzte, besteak beste, farmazia enpresekin egindako kontratuak "eguneratzeko", birusaren genoma atzemateko probak azkartzeko edo entsegu klinikoetan parte hartzeko.\nLaborategiko langile bat entsegu bat egiten. Argazkia: EFE\nJanssen etxeak bere txertoaren onespena eskatu dio EBri\nEuropar Batasunak Moderna txertoaren 300 milioi dosi gehiago jasoko ditu\nSendagaien Europako Agentzia CureVacen txertoa denbora errealean aztertzen hasi da\nEuropako Batzordeak (EB) egitasmo berria aurkeztu du covid-19aren aldaera berriei aurre egiteko. Planak 225 milioi euro baino gehiagoko aurrekontua izango du, eta besteak beste, honakoak izango ditu xede: farmazia enpresekin kontratu berriak izenpetu eta eguneratzea, txertoak onartzeko bidea azkartzea, birusaren genoma atzemateko testak areagotzea edo Israelen eta Suitzaren entsegu klinikoetan parte hartzea.\nErresuma Batuan, Hegoafrikan, Brasilen eta Ugandan sortutako aldaerei aurre egiteko moldaketak egin behar dituzte farmazia enpresek, eta gaur egun indarrean dauden kontratuak "eguneratzea" ekar lezake horrek. "Beharrezkoa bada, hala egingo dugu", nabarmendu du Bruselak.\nEguneratze horiek modu "zehatz eta sinesgarrian" egin behar diela uste du EBk, eta "orain arteko irakaspenak" aipatu ditu horren adibide. Izan ere, Ursula Von der Leyen EBko presidenteak berriki aitortu duenez, "baikorregiak" izan ziren txertoekin.\nBruselak lantaldea sortu du txertoen ekoizpena azkartzeko asmoz. Horren egitekoen artean egongo dira farmazia enpresekin lankidetzan aritzea botila-lepoak zeintzuk diren atzemateko eta borondatezko patente elkartrukatzea sustatzea.\nHorrez gain, egitasmoak aurreikusi du hirugarren herrialdeen txertoak erabili ahal izatea, betiere Europar Batasuneko segurtasun baldintzak beteta.\nHalaber, laborategiek aldaera berriei aurre egiteko moldaketak onartzeko bidea azkartzea proposatu du EBk, Europako Sendagaien Agentziaren prozesu guztia berriro pasatu gabe. Gauza bera egiten omen da gripearen txertoarekin, azaldu duenez.\nAzkenik, Bruselak nahi du egiten diren proben gutxienez % 5ean birusaren genoma sekuentziatzea aldaerak atzemateko.


Inportatu eta esportatu Vladivostok - 2 metodoa transakzio-prezioan, produktu berdinekin\nMerkatu berdinarekin transakzioaren prezioaren metodoa - 2 metodoa\nLegearekin bat etorriz, 1 metodoa aplikatzeko baldintzak betetzen ez badira, aduana-balioa zehazteko, 2 metodologiak emandako ohituren ohiko balorazio oinarria erabiltzea beharrezkoa da. Metodo honen funtsa da hori duten aduana-balioa Inportatutako (kalkulatutako) ondasunak zehazten dira transakzio baten balioa balioa duten ondasunen antzekoak erabiliz. Aduana-balioa 1 metodoaren arabera zehaztu zen eta aduana-agintaritzak onartu zuen.\nazpian berdin-berdina Baliozkoa den ondasunekin alderdi berdina duten ondasunak esan nahi du, honako hauek barne:\nItxura ezberdintasun txikiak, esate baterako, tamaina, etiketak, kolorea (prezio faktore esanguratsu bat ez bada), ezin dira oinarri gisa identifikatu, aurreko baldintzak betetzen badituzte.\nKonparatutako ondasunak nahitaez ekoiztu behar dira baloratzen diren ondasunak dituzten herrialde berean, bestela ezin dira berdinak direla.\nHerri bereko pertsona batzuek sortutako ondasunak berdin-berdinak dira, deklaratzaileak eta aduana-agintariek ez dute inportatutako ondasunen fabrikatzaileak egindako ondasun berdinen inguruko informazioa ematen.\nAdibidez, Sony KV-M2100 telebista ez da Sony KV-25R1R telebista berdinarekin, telebistako hargailuen kontsumitzaile nagusien parametroetako bat baita diagonalaren tamaina (prezioaren araberakoa izango dena): kinescopioaren diagonalaren lehen eredua 21 inch da. eta bigarrena - 25 hazbetekoa. Sony KV-M2100 TV, Funai 2100 A-MK8 telebistakoa ez den berdin-berdina da (diagonalen tamaina berdinak badira ere), Sonyk eta Funai-k merkatuaren ospe desberdina dute.\n1 metodoa erabiltzerakoan legearen baldintzak betetzen dituzten ondasun berdinetarako transakzio bat baino gehiago erakusten badira, prezio txikiena inportazio ondasunen aduana-balioa zehazteko oinarri gisa erabiltzen da.\nMerkantzia berdinentzako transakzioaren prezioa merkantziaren aduana-balioa zehazteko oinarria da.\na) Errusiar Federazioko lurraldera inportatzeko saltzen;\nb) aldi berean inportatu edo balorizatu gabeko ondasunak inportatu aurretik 90 baino lehenago\nc) baloratutako merkataritza baldintza berberetan inportatuta.\nMerkantzia berdinak beste zenbateko batean inportatu badira eta (edo) beste termino komertzial batzuetan, beharrezkoa da transakzioaren hasierako prezioa ondasun berdinekin egokitzea.\nKontuan izan behar da doikuntza hauek egiten direla:\n1) prezioaren salmenta komertzialen eta erositako ondasunen kantitatearen araberakoa den argi eta garbi adierazten da.\n2) dagokion dokumentuetan iturrien frogak badira, informazio fidagarria, kuantitatiboa eta aduana agintariek egiaztatzeko gai izan behar dute.\nazpian salmenta komertzialeko baldintzak kasu honetan, merkataritzako maila desberdinetako ondasunen prezioa ulertu beharko zenuke:\nazken erabiltzailearen prezioa.\n2 metodoaren arabera kalkulatzen denean, beharrezkoa da gastu gehigarri guztiak benetan ordaindu edo ordaindu beharreko transakzioaren (2 Art. 19 legearen zati) kontuan hartzea. Beharrezkoa izanez gero, hau da, konparazioko merkantzien prezioaren egituran desadostasunak agertuko balira, beharrezkoa da doitzea, adibidez, merkantziak garraiatzeko kostuak, karga eta deskarga, aseguruak, eta abar.\nHorrela, transakzioaren prezio alternatiboaren doikuntza egin daiteke desberdintasunak konpentsatzeko\nmerkataritza baldintzak (merkataritza maila);\nsaldutako ondasunen kopurua;\ngarraioa, aseguruak eta salgaiak entregatzeko beste gastuak;\nondasunak erosteko moduak (bitartekariak erabiliz edo ez);\nbeste konposizio eta kontabilitate maila desberdina desberdina ordaindutako edo ordaindu beharreko prezioari eta horietatik kenduta).\nKonparatutako ondasunen prezioa ez badaude aurreko faktoreen arabera, doikuntza ez da egiten.


Udalak 2019ko santakurtzetako kartel-lehiaketa deitu dau\nGaldakaoko udalaren Kultura Sailak "Santa Cruz-Galdakaoko jaiak'19" jaietako kartel-lehiaketa deitu dau eta proposamenak abuztuaren 16ra arte aurkeztu ahal izango dira. Egun horretatik hasita, epaimahaiak, Galdakaoko santakurtzak, irailaren 13tik 22ra ospatuko diranak, iragarteko irudia aukeratuko dau.\nLanak Galdakaoko Udalaren Kultura, Gazteria eta Kirol Sailean aurkeztuko dira, Torrezabal Kultur Etxean (Agirre Lehendakariaren plaza).\nLehiaketa honetarako onartu diran oinarrien arabera, egile bakotxak lan bi aurkeztu leiz, "Santa Cruz-Galdakao jaiak'19" gaiari lotuta. Askatasun osoa dago kolore eta teknika aldetik, baina neurria bakarra izan beharko dabe, 50 x 70 cm. (euskarri zurrunaren ganean muntatuta egon beharko dira).\nLanak leloa jarrita eta sinadura barik aurkeztuko dira. Egileraren datu personalak gutun-azal batean itxita emon beharko dira.\nKartelek nahitaez ondoko testua izan beharko dabe:\n"GALDAKAOKO SANTAKURTZAK 2019. Irailak 13-22"\nEra berean, lanak argitaratu bakoak izan behako dira, aurretik saritu bakoak eta beste lehiaketa edo txapelketa batean aldi berean aurkeztu ez diranak.\nSarietarako ondoko kopuruak ezarri dira (eskudirutan emondako sariei PFEZeko %19 deskontatuko jake):\nLehenengo saria: 1.000 euro.\nBigarren saria: 400 euro.\nUdalerriko lehenengo sailkatua: 400 euro.\n100 euroko balioa daukan bonoa, udalerriko dendetan gastatzeko, hiru kategoria honeetako irabazle bakotxeko:\n2008 eta 2010 artean jaiotakoak, biak barne.\n2004 eta 2007 artean jaiotakoak, biak barne.\n2001 eta 2003 artean jaiotakoak, biak barne.\nLanak jendaurrean jarriko ahal izango dira ikusgai. Kartelaren exekuzio teknikoak aldaketarik behar izanez gero, Epaimahaiak inposatu ahal izango du aldaketa hori, aurretiaz egileari konsultatu eta beragaz lankidetzan jardunez.\nSaritutako lanak Udalaren esku geratuko dira eta kartelak ustiatzeko eskubideak Udalari laga jakozala kontsideratuko da.